Για τα Αρχαία Ελληνικά ...\nΓια τα Αρχαία Ελληνικά ...\nΜερικοί φαίνεται να πιστεύουν ότι η διδασκαλία της αρχαίας ελληνικής γλώσσας αντίκειται στη μαρξιστική δεοντολογία και ότι η επίδειξη εχθρότητας έναντι των Αρχαίων Ελληνικών συνιστά εκδήλωση μαρξιστικής συνέπειας.\nΠιο κάτω παρατίθενται βιογραφικά και απόψεις των Μαρξ, Ένγκελς και Λένιν, από όπου προκύπτει η σχέση, που είχαν αυτοί με την αρχαία ελληνική σκέψη και την αρχαία ελληνική γλώσσα.\n«Ο Κ. ΜΑΡΞ παρέμενε πάντα προσηλωμένος στους αρχαίους Έλληνες και ήταν έτοιμος να διώξει με το μαστίγιο από το ναό του πολιτισμού κάθε άθλια ύπαρξη που ήθελε να στρέψει τους εργάτες ενάντια στην αρχαία κληρονομιά» (Φ. ΜΕΡΙΝΓΚ: «Κ. Μαρξ Η ιστορία της ζωής του», Μόσχα 1957, σελ. 525). Έμαθε αρχαία ελληνικά όταν φοιτούσε στο Γυμνάσιο της γενέτειρας του ( την πρωσική πόλη Τριρ).\nΑπό την νεαρή ακόμη ηλικία, τα γνώριζε τόσο καλά, ώστε όταν κάποιος διάβαζε αρχαίο ελληνικό κείμενο μπορούσε να το μεταφράζει αμέσως ελεύθερα στα γερμανικά. Όμηρος, Πίνδαρος, Αισχύλος, Σοφοκλής, Ευριπίδης, Δημοσθένης, Ισοκράτης, Στράβων, Πλάτων, Αριστοτέλης, Ηρόδοτος, Θουκυδίδης, Αππιανός, Διονύσιος Αλικαρνασσεύς, Αρριανός, Δίων ο Κάσσιος κ.ά. είναι οι συγγραφείς που μελετούσε. (Φ. ΚΟΥΓΚΕΛΜΑΝ «Μερικά χαρακτηριστικά του μεγάλου Μαρξ», Μόσχα 1958, σελ. 10).\nΓια τον Φ. ΕΝΓΚΕΛΣ ο γυμνασιάρχης του δόκτωρ Γκάντσκε, έγραφε στο από 27 Σεπτεμβρίου 1837 ενδεικτικό του από το Γυμνάσιο του Ελμπερφελντ: «οι πρόοδοι του στα Ελληνικά ήτανε τέτοιες, ώστε έμαθε να μεταφράζει εξαιρετικά καλά τόσο τα συγγράμματα των εύκολων σχετικά Ελλήνων πεζογράφων, όσο και τα έργα του Όμηρου και του Ευριπίδη και μπόρεσε να κατανοήσει καλά και να αποδώσει την έννοια σ' έναν από τους διάλογους του Πλάτωνα».\nΣώζεται επιστολή του Φ. ΕΝΓΚΕΛΣ απευθυνόμενη στον παιδικό του φίλο Βίλελμ Γκρέμπερ γραμμένη στα ελληνικά: «Την σου επιστολήν εύρηκα εν τοις των ετέρων, και ηδύ μεν ην εμοί το αυτού ρήμα. Το δε δικαστήριον των πέντε στουδιώσων (Σημ.: φοιτητών) και την αυτών κρίσιν ου δύναμαι γιγνώσκειν ή αυθεντικήν ή κομπετέντην (Σημ.: αρμόζουσα). Εστίν γαρ χάρις υπ' εμού, ει δίδωμι ποιήματα εν ταις εις υμάς επιστολαίς». (Κ. Μαρξ και Φ. Ένγκελς «Άπαντα», τ.Β", σελ. 505). Εξυμνών την ευφωνία της ελληνικής γλώσσας, γράφει: «Σαν της θάλασσας τα κύματα όμοια η καλόφωνη γλώσσα του Ομήρου. Λες και κατρακυλά βράχια ο Αισχύλος από τις κορφές στις κοιλάδες». (Κ. Μαρξ - φ. Ενγκελς, «Άπαντα», τομ. 2, σελ. 506). Σχετικά με τον αρχαίο ελληνικό πολιτισμό: «Στη φιλοσοφία, όπως και σε πολλούς τομείς, αναγκαζόμαστε κάθε τόσο να επανερχόμαστε στις κατακτήσεις του μικρού αυτού λαού, που τα καθολικά του χαρίσματα και η δραστηριότητα του εξασφάλισαν στην ιστορία εξέλιξης της ανθρωπότητας μια θέση που κανείς άλλος λαός δεν μπορεί να διεκδικήσει... Στις πολυποίκιλες μορφές της ελληνικής φιλοσοφίας υπάρχουν ήδη σε εμβρυακή κατάσταση, στην πορεία της ανάπτυξης τους, όλες σχεδόν οι αντιλήψεις των κατοπινών θεωριών για τον κόσμο». Ακόμη: «Στα χειρόγραφα που διασώθηκαν με την πτώση του Βυζαντίου, στα αρχαία αγάλματα που ξεθάφτηκαν από τα ερείπια της Ρώμης, μπροστά στην έκθαμβη Δύση ορθώθηκε ένας νέος κόσμος, η ελληνική αρχαιότητα. Μπροστά στις φωτεινές μορφές της εξαφανίστηκαν οι οπτασίες του Μεσαίωνα». (Κ. Μαρξ - Φ. Ενγκελς, «Απαντα», τομ. 20, σελ. 345-346).\nΧαρακτηριστικό είναι και τούτο: Αναφερόμενος σε αμαθείς και ανόητους συνομιλητές του, πού ήθελαν να του κάμουν επίδειξη πνεύματος, γράφει: «Ω Φιλισταίοι καθήστε πρώτα και μάθετε τα ελληνικά κι όταν τελειοποιηθείτε σ' αυτά, τότε ελάτε να τα πούμε. Μόνον εκείνοι που ξέρουν ελληνικά μπορούν να συζητούν σωστά». (Καρλ Μαρξ, Φ. Ενγκελς, «Άπαντα»,-τομ. 2, σελ. 544).\nΟ ΛΕΝΙΝ εφοίτησε στο κλασικό «Γυμνάσιο του Σιμπίρσκ, και είχε ιδιαίτερη επίδοση στην εκμάθηση της αρχαίας ελληνικής. Ο συμμαθητής του Μ. Κουζνιετσώφ αναφέρει ότι ο Ουλιάνωφ πήγαινε στο Γυμνάσιο, μισή ώρα πριν από τα μαθήματα, μάζευε γύρω του όσους συμμαθητές είχαν ανάγκη από βοήθεια και τους διάβαζε τα αρχαία κείμενα, ιδιαίτερα τον Ηρόδοτο και τον Θουκυδίδη ή μετέφραζε ομηρικά εξάμετρα». Ο Μ. Μποντς - Μπρουγιέβιτς, συνεργάτης του Λένιν, γράφει ότι ο Βλαντιμίρ Ιλίτς ήξερε στην εντέλεια τα αρχαία ελληνικά και ότι διάβαζε τους αρχαίους Έλληνες συγγραφείς στο πρωτότυπο. Στις ομιλίες του χρησιμοποιούσε συχνά αρχαιοελληνικές φράσεις, ρητά και αποφθέγματα. Στη Νομική Σχολή του Πανεπιστημίου της Πετρούπολης του έτυχε στις εξετάσεις το θέμα οι «Νόμοι» του Πλάτωνα. Είχε μεγάλη επιτυχία, γιατί είχε μελετήσει τα έργα του Πλάτωνα στο πρωτότυπο. Το 1920, ενώ ο εμφύλιος πόλεμος ήταν στο αποκορύφωμα του, αναζητούσε εναγωνίως λεξικό της αρχαιοελληνικής. Στην περίοδο αυτή ανήκει σημείωμα του προς τη βιβλιοθήκη του μουσείου Ρουμιάντσεφ της Μόσχας (σήμερα βιβλιοθήκη «Λένιν») με το εξής περιεχόμενο: «Αν οι ενημερωτικές εκδόσεις, σύμφωνα με τον Κανονισμό της Βιβλιοθήκης, δεν δίνονται για μελέτη κατ' οίκον, δεν θα ήτανε δυνατό να τις πάρω για ένα βράδυ, για μια μόνο νύχτα, όταν η βιβλιοθήκη θα είναι κλειστή; Θα τις επιστρέψω το πρωί. Μου χρειάζονται, πρώτον δύο από τα καλύτερα και πληρέστερα λεξικά της ελληνικής γλώσσας. Δεύτερον τα καλύτερα φιλοσοφικά λεξικά, τρίτον η ιστορία της ελληνικής φιλοσοφίας».\n(Τα ως άνω έχουν σταχυολογηθεί από δημοσιεύματα εφημερίδων και περιοδικών και από τα εξής δύο αξιόλογα βιβλία: 1) Δημ. Τσιμπουκίδη «Οι κλασικοί του μαρξισμού για την αρχαία Ελλάδα» Εκδόσεις GUΤΕΝΒΕRG, Αθήνα 1983. 2) Ορφ. Οικονομίδη «Ο Κ. Μαρξ και ο Φ. Ενγκελς για την Επανάσταση του '21» Εκδόσεις «20ος αιώνας», Αθήνα 1976).\nΠηγή: άρθρο του Θεόδωρο Κ. Παπαϊωάννου (www.eviaportal.g)\nContent View Hits : 683513


ΠΑΣ Γιάννινα: Εντελίνο Μιγκέλ, ο πρώτος! (photo) - Onsports.gr\nOnsports Team\t16 Ιανουαρίου 2018, 23:30\nΠΑΣ Γιάννινα: Εντελίνο Μιγκέλ, ο πρώτος! (photo)\nΤην πρώτη του χειμερινή μεταγραφή ανακοίνωσε ο ΠΑΣ Γιάννινα.\nΜπορεί να άργησε αλλά σταδιακά θα ανεβάζει ρυθμούς ο ΠΑΣ Γιάννινα, αναφορικά με την μεταγραφική του ενίσχυση. Την Τρίτη (16/1) η ομάδα της Ηπείρου ανακοίνωσε την απόκτηση του Εντελίνο Μιγκέλ, ο οποίος κατάγεται από τη Γουινέα Μπισάου της Δυτικής Αφρικής, αλλά έχει πορτογαλικό διαβατήριο.\nΟ ΠΑΣ Γιάννινα θα τον κρατήσει στο δυναμικό του ως το καλοκαίρι και εφόσον πείσει, θα υπογράψει νέο διετές συμβόλαιο το καλοκαίρι. Τις επόμενες μέρες ο «Άγιαξ» θα ανακοινώσει την απόκτηση ενός αριστερού μπακ και ενός επιθετικού.\nΣτις πρώτες του δηλώσεις μετά τις υπογραφές τόνισε:\n«Θέλω να ευχαριστήσω τον πρόεδρο της ομάδας κ.Χριστοβασίλη, την διοίκηση της ομάδας, τον προπονητή μας κ.Πετράκη και τον διευθυντή ποδοσφαιρικού τμήματος κ.Νιαρχάκο για την ευκαιρία που μου δίνουν να παίξω στην ομάδα του ΠΑΣ ΓΙΑΝΝΙΝΑ. Πιστεύω ότι με πολύ δουλειά και την καθοδήγηση του τεχνικού τμήματος θα προσφέρω πολλά στην ομάδα. Ανυπομονώ να παίξω για τον ΠΑΣ και να δω από κοντά τους οπαδούς, το γήπεδο κα την πόλη».\n14 λεπτά πριν Οι αθλητικές μεταδόσεις της ημέρας (24/01)


Διατροφή | Page 7 of 10 | MAXMAG | Πολιτισμός, Τέχνες, Διασκέδαση, Ομορφιά\n6 Δεκεμβρίου 2017 , Από Άννα Στίλλο\nΜητρικός θηλασμός: τροφή θρεπτική και αναγκαία\nΟ μητρικός θηλασμός αποτελεί σαφώς την πρώτη τροφή για το νεογέννητο. Μία τροφή τόσο θρεπτική κι αναγκαία που αποτελεί την ιδανικότερη μορφή τροφής του. Η πλούσια περιεκτικότητα του σε θρεπτικά συστατικά το κάνει σαφώς να υπερέχει σε σύγκριση με όλα τα υπόλοιπα γάλατα που χρησιμοποιούνται ως υποκατάστατά του. Οι επιστήμονες μάλιστα επισημαίνουν πως ο θηλασμός ενισχύει […]\n16 Νοεμβρίου 2017 , Από Άννα Στίλλο\nΚορτιζόνη: επικίνδυνη ή θεραπευτική; Ακολουθώντας τη σωστή διατροφή\nΗ κορτιζόνη είναι μία δραστική μορφή κορτιζόλης ( ορμόνη που παράγεται από το φλοιό των επινεφριδίων) στον άνθρωπο κι ανήκει στις στεροειδείς ορμόνες. Συμβάλλει στη ρύθμιση του μεταβολισμού υδατανθράκων και πρωτεϊνών. Συμμετέχει επίσης στο ενδοκρινικό σύστημα και τη καλή λειτουργία του στομαχιού, αλλά και την καταπολέμηση φλεγμονών. Μπορεί να πάρει τη μορφή ένεσης, χαπιού κι […]\n14 Οκτωβρίου 2017 , Από Κλεοπάτρα Μποζιώρη\nΗ βιταμίνη Κ ως ανώτερη από τη βιταμίνη D!\nΗ βιταμίνη Κ από την καλλιέργεια του σπανακιού μπορεί κάλλιστα να είναι η «επόμενη βιταμίνη D», καθώς έρευνες συνεχίζουν να ρίχνουν φως στα αυξανόμενα οφέλη για την υγεία μας. Βρίσκεται, πιθανότατα, εκεί που ήταν η βιταμίνη D πριν δέκα χρόνια όσον αφορά την εκτίμησή της ως μια ζωτική θρεπτική ουσία η οποία έχει πολλά περισσότερα […]\n28 Σεπτεμβρίου 2017 , Από Εύη Μωραΐτη\nΔεν υπάρχει τίποτα καλύτερο από τα φρούτα εποχής. Τα φρούτα του φθινοπώρου είναι αρκετά και ιδανικά για να δημιουργήσετε από άπλες φρουτοσαλάτες μέχρι και υγιεινά γλυκά με φρέσκα υλικά. Μήλα Αγαπημένο φρούτο καθώς είναι εύκολο να το μεταφέρεις αφού δεν χρειάζεται να το κόψεις και άρα δεν κινδυνεύει να χαλάσει. Είναι πλούσιο σε φυτικές ίνες […]\n7 Σεπτεμβρίου 2017 , Από Εύη Μωραΐτη\nFitness influencers, όσα θες να ξέρεις για αυτούς (Μέρος 1)\nΤα τελευταία χρόνια με την άνοδο των social media ξεκίνησε να υπάρχει ο όρος fitness influencers για να περιγράψει τους ανθρώπους που χρησιμοποιούν κάποια πλατφόρμα κοινωνικής δικτύωσης (κυρίως το YouTube) ώστε να κοινοποιήσουν είδη γυμναστικής και συγκεκριμένες ασκήσεις δωρεάν στο ευρύ κοινό. Κάποιοι από αυτούς ξεχώρισαν και σήμερα έχουν εκατομμύρια ακολούθους στο ΥοuTube, Ιnstagram, Facebook […]\n8 Αυγούστου 2017 , Από Άντα Καζαντζόγλου\nΗ κυτταρίτιδα αποτελεί ένα από τα πιο κοινά και συνηθισμένα προβλήματα των γυναικών. Πρόκειται για ένα πρόβλημα αισθητικό αλλά και υγείας. Ουσιαστικά, με τον όρο ¨κυτταρίτιδα¨ αναφερόμαστε σε ¨στρώματα¨ λιπωδών κυττάρων και συνδετικού ιστού που συσσωρεύονται κάτω από το δέρμα. Εμφανίζεται κυρίως στην περιοχή των μηρών και των γλουτών και η δημιουργία της προκαλεί στη […]\n1 Αυγούστου 2017 , Από Άντα Καζαντζόγλου\nΟι καλοκαιρινές διακοπές έφτασαν και εσείς ανησυχείτε μήπως αυξηθεί το βάρος σας τώρα που θα βγείτε από το καθημερινό σας πρόγραμμα. Λίγο η καλοκαιρινή διάθεση, λίγο η ξεγνοιασιά και γινόμαστε όλοι πιο επιρρεπείς στις διατροφικές ατασθαλίες. Η αλήθεια είναι πως οι διακοπές σηματοδοτούν για αρκετούς το “τέλος των προσδοκιών” για αδυνάτισμα, με αποτέλεσμα να ξεκινούν […]\n13 Ιουλίου 2017 , Από Εύη Μωραΐτη\nSmoothies για ένα υγιεινό πρωινό\nΤα smoothies έκαναν την εμφάνιση τους στη ζωή μας πριν από περίπου 5 χρόνια. Στο εξωτερικό κυκλοφορούν δεκαετίες με αποτέλεσμα οι συνταγές για την παραγωγή τους να είναι πολλές και για κάθε γούστο. Για να φτιάξεις ένα smoothie αρκεί να χτυπήσει στο μπλέντερ φρέσκα ή αποξηραμένα φρούτα μαζί με γάλα ή/και γιαούρτι, χυμό φρούτων και […]\n12 Ιουλίου 2017 , Από Φεντερίκα Καπούλα\nΔιατροφή: Πώς επηρεάζεται η γονιμότητα από το τί τρώμε;\n“Είμαστε ό,τι τρώμε”, μία φράση που ακούμε πολύ συχνά. Η σύγχρονη επιστήμη επιβεβαιώνει ότι, όχι μόνο η υγεία και η ευεξία, αλλά και η γονιμότητα σχετίζονται άμεσα με τις διατροφικές συνήθειες. Όλο και πιο πολλές μελέτες αποδεικνύουν την συσχέτιση της καλής λειτουργίας του αναπαραγωγικού με την κατανάλωση συγκεκριμένων τροφών και την αποφυγή άλλων. Γνωρίζατε ότι […]\n6 Ιουλίου 2017 , Από Εύη Μωραΐτη\nΣτην παραλία είναι γνωστό πως ανοίγει η όρεξη μας. Μπορούμε να μεταφέρουμε υγιεινά σνακ για την παραλία σε ένα μίνι ψυγειάκι ή ακόμη καλύτερα μία τσάντα ψυγειάκι έτσι ώστε να φάμε σωστά αλλά και ελαφριά. Πρέπει να θυμάσαι ότι για την ασφάλεια σου δεν πρέπει να τρως βαριά όσο βρίσκεσαι στη παραλία, συν του ότι […]\n20 Ιουνίου 2017 , Από ΞΑΝΘΗ ΘΕΟΔΟΣΙΟΥ\nΤελικά τι είναι το κραμβέλαιο;\nΣίγουρα το έχετε ακούσει ή μπορεί να το έχετε δει σε κάποιο ράφι καταστήματος. Αναφερόμαστε στο κραμβέλαιο που μπορείτε επίσης να το συναντήσετε ως λάδι ελαιοκράμβης, λάδι κανόλα, canola oil, rapeseed oil, LEAR oil. Προέρχεται από τους σπόρους ενός τύπου ελαιοκράμβης, με δύο βασικές ποικιλίες τη Brassica Napus και τη Brassica Rapa. Στην ίδια οικογένεια […]\n7 Ιουνίου 2017 , Από Φεντερίκα Καπούλα\nΑφροδισιακά Τρόφιμα: Υπάρχουν ή αποτελούν μύθο\nΣυχνά ακούμε για τροφές που τους αποδίδονται αφροδισιακές ιδιότητες. Πόσο διεγερτική είναι για την αύξηση της libido η κατανάλωση οστρακοειδών, σοκολάτας, καρυδιών; Μήπως όλα αυτά αποτελούν ένα μύθο; Ή υπάρχει επιστημονική τεκμηρίωση πίσω από αυτό; Πολλές φορές το σχήμα, η μυρωδιά ή η γεύση ευνόησαν την επικράτηση κάποιων αντιλήψεων, οι οποίες τελικά άντεξαν διαχρονικά σε […]\n31 Μαΐου 2017 , Από Φεντερίκα Καπούλα\nΗ περίοδος των πανελληνίων και της εξεταστικής έφτασε! Άγχος, κούραση, ξενύχτια, σύμμαχος σε όλα αυτά όμως είναι η σωστή διατροφή! Η διατροφή παίζει σημαντικό ρόλο στην απόδοση των μαθητών/φοιτητών τόσο για την ενίσχυση της μνήμης, όσο για την την μείωση του άγχους και την αύξηση της απόδοσης! Παρακάτω θα δούμε ποιά είναι τα “διατροφικά tips” […]\n25 Μαΐου 2017 , Από Φεντερίκα Καπούλα\nΦράουλες! Αγαπημένο φρούτο μικρών και μεγάλων! Δεν είναι μόνο το όμορφο κόκκινο χρώμα τους και η δροσερή τους γεύση που τις κάνει τόσο αγαπητές, όσο και τα σημαντικά οφέλη που έχουν για τον οργανισμό η κατανάλωση τους και η χρήση τους για την παραγωγή προϊόντων ομορφιάς. Η φράουλα αποτελεί ένα από τα καλύτερα φρούτα που […]\n23 Μαΐου 2017 , Από ΞΑΝΘΗ ΘΕΟΔΟΣΙΟΥ\nΤι είναι το κεφίρ Το κεφίρ είναι ένα ρόφημα που προκύπτει από τη ζύμωση του γάλακτος με τη δράση βακτηρίων και ζυμών που ζουν συμβιωτικά στους κόκκους κεφίρ. Η παραγωγή του κεφίρ βασίζεται στην παράδοση των λαών του Καυκάσου, η οποία έχει εξαπλωθεί σε άλλα μέρη του κόσμου, από τα τέλη του 19ου αιώνα. Ο […]\nMatcha tea – Τι είναι και ποια τα οφέλη του;\nΤο ακούς όλο και συχνότερα τελευταία. Είναι ένα από τα πιο δημοφιλή ροφήματα των ημερών. Βλέπεις όλες τις bloggers και τις celebrities να μιλούν γι’ αυτό. Αλλά ξέρεις τι είναι στην πραγματικότητα αυτό το matcha tea? Και πόσο ωφέλιμο είναι για την υγεία μας; Πρόκειται απλώς για μια ιδιαίτερη μορφή πράσινου τσαγιού, που έχει τις […]\n19 Απριλίου 2017 , Από Φεντερίκα Καπούλα\nΧορήγηση Κορτιζόνης και Διατροφή\nΗ κορτιζόνη είναι μία στεροειδής ουσία που παράγεται στην φλοιώδη μοίρα των επινεφριδίων του οργανισμού και συμβάλλει σε πολλές φυσιολογικές λειτουργίες. Η χορήγηση κορτιζονούχας φαρμακευτικής αγωγής είναι πολύ διαδεδομένη για την θεραπεία μεγάλου αριθμού οξείων και χρόνιων ασθενειών, όπως άσθμα, διάφορες παθήσεις του αναπνευστικού, αλλεργίες, ρευματοειδής αρθρίτιδα, φλεγμονωδών νόσων του εντέρου, νόσων του νευρικού συστήματος κ.α. […]\n18 Απριλίου 2017 , Από ΞΑΝΘΗ ΘΕΟΔΟΣΙΟΥ\nΓαλακτοκομικά με λιπαρά,φίλοι ή εχθροί της υγείας;\nΓάλα πλήρες ή με χαμηλά λιπαρά; Τις τελευταίες δεκαετίες, πολλοί “ειδικοί” προτείνουν να κόψουμε τα γαλακτοκομικά προϊόντα που είναι πλούσια σε λιπαρά για να γλιτώσουμε θερμίδες χωρίς να χάσουμε τα οφέλη των γαλακτοκομικών όπως το ασβέστιο και οι πρωτεΐνες. Μπορεί να κάνουν και λάθος, λέει τώρα μια ομάδων επιστημόνων. Ανασκόπηση που δημοσιεύθηκε στην Ευρωπαϊκή Εφημερίδα για […]


Ανησυχία για το μεταλλαγμένο στέλεχος από τη Βρετανία εξέφρασε ο Υπουργός Υγείας Κωνσταντίνος Ιωάννου, αφού με βάση την τελευταία ενημέρωση από το ECDC, το βρετανικό στέλεχος ανιχνεύθηκε και στα 45 δείγματα που είχαν εξεταστεί. Σε δηλώσεις του, ο κ. Ιωάννου απηύθυνε εκ νέου έκκληση προς τους πολίτες για συνεργασία με τα μέτρα κατά της πανδημίας «ώστε να αποφευχθεί το χείριστο σενάριο».\nΣυνεχίζοντας, σημείωσε ότι «αμβάνοντας υπόψη αυτά τα δεδομένα, οριοθετείται και η δύναμη του Συστήματος Υγείας και επειδή πολλοί διερωτώνται γιατί δεν αυξάνουμε τις κλίνες, επαναλαμβάνω, δεν είναι θέμα κλινών, είναι θέμα ανθρώπινου δυναμικού».\nΘετική αναμένεται η τοποθέτηση ΕΜΑ για AstraZeneca, επανακαθορισμός ραντεβού εμβολίων την ερχόμενη εβδομάδα\nΑπαντώντας σε ερώτηση αναφορικά με τους εμβολιασμούς με το εμβόλιο της AstraZeneca, δεδομένου ότι τα κράτη της ΕΕ βρίσκονται εν αναμονή της απόφασης του ΕΜΑ, ο κ. Ιωάννου σημείωσε ότι τα 37 περιστατικά που καταγράφηκαν σε 17 εκατομμύρια εμβολιασμούς είναι ένα ποσοστό που θα παρατηρείτο και σε 17 εκατομμύρια ανθρώπων που δεν έχουν λάβει το εμβόλιο.\nΣε ό,τι αφορά στην απόφαση της Κύπρου για προσωρινή αναβολή των εμβολιασμών με τα συγκεκριμένα εμβόλια, ο Υπουργός Υγείας εξήγησε ότι η Επιτροπή Φαρμάκων αποφάσισε την προσωρινή αναβολή μέχρι την οριστική τοποθέτηση σήμερα από τον ΕΜΑ, που αναμένεται να είναι θετική. Σημείωσε ότι τα ραντεβού που αναβλήθηκαν θα επανακαθοριστούν την ερχόμενη εβδομάδα.\nΕρωτηθείς εάν θα επιστρατευτούν φοιτητές ιατρικής και νοσηλευτικής, ο κ. Υπουργός είπε ότι και τον Δεκέμβριο είχαν επιστρατευθεί και τελειόφοιτοι νοσηλευτές και στο ίδιο μοντέλο θα πορευθούμε. «Αλλά τονίζω ότι ο ανθρώπινος παράγοντας είναι αυτός που καθορίζει τις δυνατότητες. Σαν Κύπρος είναι δεδομένες οι δυνατότητές μας. Να έρθει κόσμος από το εξωτερικό να δουλέψει, είναι αδύνατο διότι όλες οι χώρες έχουν ανάγκη από συγκεκριμένες ειδικότητες. Κλίνες και εξοπλισμός υπάρχει. Είναι θέμα διαχείρισης του ανθρώπινου δυναμικού. Με την αναθεώρηση των πλάνων έχει αυξηθεί η δυνατότητα, αλλά υπάρχουν και όρια διότι έχουμε να περιθάλψουμε και όλες τις άλλες ασθένειες», ανέφερε.


John Richmond Γυναικεία Αθλητικά Παπούτσια Σκούρο μπλέ εύκολη λειτουργία 3392 A\nΑΡΧΙΚΗ > Γυναικεία Παπούτσια > Αθλητικά Παπούτσια > John Richmond Γυναικεία Αθλητικά Παπούτσια Σκούρο μπλέ εύκολη λειτουργία 3392 A\nΜοντέλο: 3392 A\nΟι γυναικείοι κόθορνοι της μάρκας John Richmond. Για την άνεση των υποδημάτων αποφασίζει η γάμπα του παπουτσιού φυσικό δέρμα - γυαλισμένο, nubuck. Στο εσωτερικό των παπουτσιών δέρμα. Στο εσωτερικό των παπουτσιών βρίσκονται οι πάτοι δέρμα. Η σόλα προσαρμοσμένη στο είδος του υποδήματος υλικό υψηλής ποιότητας. Η διακόσμηση είναι ασημή μέταλλο. Καλά ισορροπημένα, ιδανικά για κάθε μέρα.\nPuma Γυναικεία Αθλητικά Παπούτσια Μαύρο ποιότητα Suede Heart Celebrate 365561 01\nNew Balance Γυναικεία Αθλητικά Παπούτσια Κόκκινο Έκπτωση σε όγκο WL220RR\nAsics Γυναικεία Τρεξίματος Γκρί Κομψά Gt-2000 5 (2A) T760N


Επίσημα «κυανόλευκος» ο Μπιανκόνι! - LamiaOle\nΕπίσημα «κυανόλευκος» ο Μπιανκόνι!\nΠαίκτης της Λαμίας είναι και επίσημα από την Παρασκευή ο Μιγκέλ Μπιανκόνι!\nΌπως από την περασμένη Κυριακή το βράδυ σας είχε ενημερώσει πρώτο το Lamia Ole, ο 27χρονος επιθετικός ήταν εκείνος στου οποίου το πρόσωπο οι «κυανόλευκοι» θεωρούσαν πως έχουν βρει τον αντικαταστάτη του Ροτζέριο Τουράμ.\nΜε τη σύμφωνη γνώμη της διοίκησης του και του τεχνικού τιμ, η ομάδα μας έκανε πολύ γρήγορες κινήσεις και λίγα 24ωρα μετά τη λύση του συμβολαίου του με τον Πλατανιά, κατάφερε και απέσπασε την υπογραφή του. Αυτό μάλιστα τη στιγμή που η… μισή Super League 1 τσέκαρε την περίπτωση του.\nΣήμερα ήρθε και η οριστικοποίηση της πρώτης χειμερινής μεταγραφής της ομάδας μας, με την ανακοίνωση του παίκτη από την πλευρά της ΠΑΕ.\nΟ ίδιος ο Μπιανκόνι έκανε στην επίσημη ιστοσελίδα του συλλόγου τις πρώτες του δηλώσεις, αναφέροντας την επιθυμία του να βοηθήσει τον ΠΑΣ Λαμία να εκπληρώσει τους στόχους του.\nΗ ΠΑΕ ΠΑΣ ΛΑΜΙΑ 1964 ανακοινώνει την έναρξη της συνεργασίας της με τον 27χρονο επιθετικό Μιγκέλ Μπιανκόνι ο οποίος αγωνιζόταν κατά τη διάρκεια της περσινής σεζόν και στο πρώτο μισό της τρέχουσας στον Πλατανιά, έχοντας φέτος 5 γκολ σε 10 ματς και τον προηγούμενο χρόνο 16 γκολ σε 26 αγώνες.\nΟ Μιγκέλ Μπιανκόνι μετά την υπογραφή του συμβολαίου του δήλωσε στην επίσημη ιστοσελίδα της ομάδας: “Ευχαριστώ πολύ τον μεγαλομέτοχο της ομάδας για την ευκαιρία που μου δίνει και τους ανθρώπους που με έφεραν εδώ. Είμαι πολύ ενθουσιασμένος και χαρούμενος για τη νέα αυτή αρχή και ελπίζω να βοηθήσω την ομάδα να πετύχει τους στόχους της.”\nΤο γεγονός πως η Λαμία οφείλει να βελτιώσει πράγματα στο παιχνίδι της, επισήμανε ο...\nΗ ήττα από την ΑΕΚ μπορεί να ήταν εντός προγράμματος για τη Λαμία, αυτό...\nΤο γεγονός πως η Λαμία πλήρωσε απόψε τις στιγμές που δεν ήταν συγκεντρωμένη στο...\nΤην ήττα με σκορ 3-0 από την ΑΕΚ γνώρισε το βράδυ της Κυριακής στο...\nΦωτιάδης στη ρεβάνς με ΑΟΤ\nΤο τραβάει μέχρι την UEFA για Τουράμ!


Αρχική » Κορονοϊός: Πάνω από 5.5 εκατ. κρούσματα και 347.000 νεκροί παγκοσμίως\nΗ πανδημία του νέου κορονοϊού έχει στοιχίσει τη ζωή σε τουλάχιστον _x000D_\n347.723 ανθρώπους σε όλον τον κόσμο από τον περασμένο Δεκέμβριο, όταν _x000D_\nπρωτοεμφανίστηκε ο κορονοϊός SARS-CoV-2 στην Κίνα, σύμφωνα με τον _x000D_\nαπολογισμό που συντάσσει το Γαλλικό Πρακτορείο βασιζόμενο σε επίσημες _x000D_\nΜέχρι τις 22.00 απόψε (ώρα Ελλάδας) είχαν καταγραφεί περισσότερα από 5.541.590 επιβεβαιωμένα κρούσματα σε 196 χώρες και εδάφη.\nΟι χώρες όπου καταγράφηκαν οι περισσότεροι θάνατοι μέσα στο τελευταίο εικοσιτετράωρο είναι η Βραζιλία (807), οι ΗΠΑ (636), και η Ισπανία (283). Οι ΗΠΑ είναι η χώρα που έχει πληγεί περισσότερο τόσο σε αριθμό θανάτων (98.584), όσο και κρουσμάτων (1.671.728). Τουλάχιστον 379.157 άνθρωποι έχουν αναρρώσει. Ακολουθούν το Ηνωμένο Βασίλειο με 37.048 θανάτους σε σύνολο 265.227 κρουσμάτων, η Ιταλία με 32.955 θανάτους (230.555 κρούσματα), η Γαλλία με 28.530 θανάτους (182.722 κρούσματα) και η Ισπανία με 27.117 θανάτους (236.259 κρούσματα).


Οι Ρώσοι υπό καραντίνα (ανα)δημιουργούν διαδικτυακά διάσημα έργα τέχνης · Global Voices στα Ελληνικά\nΗ ομάδα Izoizolyatsiya στο Facebook έχει γίνει εθνική εμμονή.\nΜεταφράστηκε 10/05/2020 11:53 GMT\nΔιαβάστε το άρθρο στα Italiano, 繁體中文, Français, Malagasy, عربي, русский, Български, Español, українська, polski, 한국어, हिन्दी, ਪੰਜਾਬੀ, Português, English\nΤο αυτοπορτρέτο της Φρίντα Κάλο (1940), αναδημιουργημένο από τη χρήστρια του RuNet Maria Morozova, 25 Απριλίου 2020. Στιγμιότυπο: Facebook / Izoizolyacia.\nΤο 1868, ο Φιόντορ Ντοστογιέφσκι έγραψε ότι “η ομορφιά θα σώσει τον κόσμο”. Εκατό πενήντα χρόνια αργότερα, αναμένουμε ακόμη να το δούμε. Ένα πράγμα όμως είναι σίγουρο: μπορεί σίγουρα να μας αποσπάσει από τον έξω κόσμο κατά τη διάρκεια μιας παγκόσμιας πανδημίας.\nΚαθώς οι άνθρωποι σε όλο τον κόσμο διατάσσονται να μείνουν σπίτι, αναζητούν δημιουργικές λύσεις για να περιορίσουν την πλήξη και τη μελαγχολία. Μία συγκεκριμένη φωτογραφική πρόκληση έχει κάνει θραύση στα μέσα κοινωνικής δικτύωσης: η αναδημιουργία διάσημων έργων τέχνης χρησιμοποιώντας συνηθισμένα οικιακά είδη.\nΟι χειρουργικές μάσκες και τα θερμόμετρα, σύμβολα της πανδημίας COVID-19, είναι εξέχοντα υλικά σε αυτές τις δημιουργίες. Ένας άντρας, που φοράει χειρουργική μάσκα, με ένα ανοιχτό στόμα ζωγραφισμένο με μαρκαδόρο, ποζάρει σε μια οικιακή εκδοχή τς Κραυγής του Έντβαρτ Μουνκ. Χάρτινα ρολά τουαλέτας (αν μη τι άλλο σύμβολο αυτής της εποχής) χρησιμεύουν ως περούκα για έναν άνδρα, που κάθεται μπροστά από ένα πιάνο, μιμούμενος ένα διάσημο πορτρέτο του Μότσαρτ. Αυτά είναι μόνο μερικά παραδείγματα της απεριόριστης δημιουργικότητας της ρωσικής ομάδας Facebook “IZOIZOLIZACIA“. Δεν είναι υπερβολή να πούμε ότι η σελίδα έχει γίνει εθνική εμμονή.\nΤο όνομα της ομάδας είναι λογοπαίγνιο με τις ρωσικές λέξεις “απομόνωση” και “εικαστική τέχνη”. Μέχρι σήμερα έχει πάνω από 500.000 μέλη και περισσότερες από 100 δημοσιεύσεις ανά ημέρα. Και παρόλο που τα περισσότερα μέλη της ψυχαγωγικής ομάδας είναι Ρώσοι, συνδέει ανθρώπους από όλο τον κόσμο κατά τη διάρκεια αυτής της περιόδου αυξημένης αβεβαιότητας. Το σύνθημα της Izoizolyatsiya τα λέει όλα: “Μια κοινότητα ανθρώπων με περιορισμένη κινητικότητα και απεριόριστη φαντασία”. Η ιδρύτρια της ομάδας στο Facebook, η 38χρονη Katerina Brudnaya-Chelyadinova, έχει μόνο μερικούς κανόνες: τα αξεσουάρ πρέπει να φτιαχτούν από ό,τι μπορεί να υπάρχει μες στο σπίτι, δεν επιτρέπεται η επεξεργασία φωτογραφιών και ούτε άλλες εκδοχές της «Μαύρης Πλατείας» του Καζιμίρ Μάλεβιτς, εκτός αν είναι πραγματικά αστείες.\nΓια παράδειγμα, η Brudnaya-Chelyadinova, η οποία εργάζεται για τον ρωσικό ψηφιακό γίγαντα Mail.Ru, ξεκίνησε την πρόκληση κοινοποιώντας μια φωτογραφία του συζύγου της ως Βίνσεντ Βαν Γκογκ μεε ένα ψάθινο καπέλο στο Facebook. Όταν ζήτησε από την παρέας της να μοιραστούν τις δικές τους αναπαραστάσεις διάσημων ζωγραφικών έργων, πολλοί ανταποκρίθηκαν στην πρόκληση. Για να ενοποιήσει το τεράστιο πλήθος των υποβολών, δημιούργησε την ομάδα Facebook στις 30 Μαρτίου. Μέσα σε μια μέρα, είχε πάνω από 2.500 μέλη.\nΣε συνέντευξή της στις 17 Απριλίου στο ρωσικό κανάλι ειδήσεων RBK, η Brudnaya-Chelyadinova τόνισε ότι δεν ασχολείται μόνη της με τη διατήρηση και διαχείριση της ομάδας, της οποίας η δημοτικότητα έχει αυξηθεί τον τελευταίο μήνα. “Έχουμε 11 συντονιστές τώρα, που διατηρούν τη λειτουργία της ομάδας κάθε ώρα της ημέρας από την Αμερική έως τη Νέα Ζηλανδία”, είπε. “Είναι μια τεράστια προσπάθεια φίλων από όλο τον κόσμο”.\nΑυτή η διεθνής ομάδα μελών αντικατοπτρίζει το γεγονός ότι η Izoizolyatsiya είναι μόνο μία από τις πολλές ενσαρκώσεις μιας viral καλλιτεχνικής πρόκλησης. Από τότε που ξεκίνησε η πανδημία COVID-19, οι λογαριασμοί στα μέσα κοινωνικής δικτύωσης διαφόρων γκαλερί τέχνης σε όλο τον κόσμο έχουν ξεκινήσει παρόμοιες πρωτοβουλίες.\nΔιαβάστε περισσότερα: Η επανάσταση στη Μόσχα θα γίνει μέσω memes, διαδικτυακά και σε καμβά\nΔεν αποτελεί έκπληξη το γεγονός ότι τα μέλη της Izoizolyatsiya έχουν ιδιαίτερη αγάπη για διάσημα έργα τέχνης από τη Ρωσία και την πρώην Σοβιετική Ένωση. “Φαίνεται ότι είμαστε λίγο πιο αυτοσαρκαστικοί σε αυτήν την ομάδα”, παραδέχτηκε η Brudnaya-Chelyadinova σε μια συνέντευξη για το RuNet Echo.\nΠράγματι, πολλές από τις κοινόχρηστες φωτογραφίες είναι έντονα δημιουργικές και αυτοσαρκαστικές στην αναδημιουργία των πιο λατρεμένων ρωσικών πινάκων ζωγραφικής. Το βουνό των κρανίων του Βασίλι Βερεσάγκιν στην “Αποθέωση του Πολέμου” δημιουργείται ξανά με διάσπαρτα κεφάλια Lego. Μια άλλη εικόνα παρουσιάζει μια γάτα, που μιμείται τον χαιρετισμό του Λένιν. Οι εμβληματικές αρκούδες του Ιβάν Σίσκιν στο “Πρωινό στο Πευκόδασος” αντιπροσωπεύονται από κράκερ με φόντο μαρούλι.\nΥπάρχουν επίσης μερικές διάσημες αναπαραστάσεις και ξένων έργων τέχνης. Ο “Μυστικός Δείπνος” αναδημιουργείται με νοσηλευτές στη θέση των Αποστόλων. Ο “Σωτήρας του Κόσμου” του Λεονάρντο ντα Βίντσι παρουσιάζεται με ένα μοντέλο, όπως ο Ιησούς, να κρατά ένα βάζο τουρσί αντί για σφαίρα. Ορισμένοι χρήστες φόρεσαν τούλινες φούστες μπαλέτου για να αναδημιουργήσουν τους διάσημους πίνακες με τις μπαλαρίνες του Ντεγκά. Άλλοι φόρεσαν ουσάνκα, το ρωσικό γούνινο καπέλο με “αυτιά”, για να απεικονίσουν τη διάσημη αυτοπροσωπογραφία του Βαν Γκογκ μετά το ατύχημα.\nΟι περιορισμοί της πρόκλησης ώθησαν πολλούς συμμετέχοντες να πειραματιστούν με τα καθημερινά αντικείμενα, που έχουν στο σπίτι. Ένας χρήστης από το Ισραήλ πόζαρε ως Σαλβαντόρ Νταλί, με έντονο μακιγιάζ και λιωμένα ρολόγια από χαρτί. Μία γυναίκα αναδημιούργησε την “Πανδώρα” του Ντάντε Γκάμπριελ Ροσέτι, μόνο που το χρυσό κουτί στον πίνακα αντικαταστάθηκε με μια συσκευασία McDonald's. Ένας πίνακας του Τζάκσον Πόλοκ αναδημιουργήθηκε με ένα σωρό κλαριά.\nΜία από τις πιο δημοφιλείς αναρτήσεις της ομάδας από τη Natalia Shevchenko απεικονίζει το αριστούργημα του Χένρι Ματίς του 1910 “Ο Χορός”, που αναδημιουργήθηκε με γαρίδες και καρύδια σε μια πλαστική σακούλα. Έχει συγκεντρώσει περισσότερα από 39.000 “μου αρέσει”.\nΠολλά από αυτά τα επαναπροσδιορισμένα έργα τέχνης είναι επίσης σέλφι, που τραβήχτηκαν από ερασιτέχνες μοντέλα, που έχουν απομονωθεί στα σπίτια τους κατά τη διάρκεια της καραντίνας. Πολλά περισσότερα απεικονίζουν συζύγους, συντρόφους, κατοικίδια, παππούδες, γιαγιάδες και μωρά. Η σελίδα στο Facebook του Izoizolyatsiya είναι γεμάτη από μοναχικά πρόσωπα, που αναζητούν μια σύνδεση. Και σαφώς την βρίσκουν.\nΈτσι, όπως όλες οι τρέλες των μέσων κοινωνικής δικτύωσης, η πρόκληση εγείρει τα δικά της ερωτήματα: η αναδημιουργία διάσημων έργων τέχνης είναι απλώς μια μόδα ή υπάρχει μια βαθύτερη ανάγκη για σύνδεση με την τέχνη και μεταξύ μας; Η Brudnaya-Chelyadinova πιστεύει ότι είναι το τελευταίο. “Από τη μία πλευρά, είναι αλήθεια ότι αυτή η πρόκληση τέχνης είναι ένα παιχνίδι”, καταλήγει, “αλλά είναι επίσης ένας διαφορετικός τρόπος να συνδεθεί κανείς και να αλληλεπιδράσει με τη διαχρονική τέχνη και να βρει άνεση στην κοινότητα”.


VCDC Forum • Προβολή θέματος - Εκτυπώσεις θερμομεταφοράς Plastisol\nαπό rafinos » 04.12.19, 10:04 pm\nθα ήθελα να μου πει κάποιος, αν γνωρίζει, κάποιο eshop που να μπορώ να προμηθευτώ έτοιμες εκτυπώσεις θερμομεταφοράς plastisol για υφάσματα (μπλουζάκια κτλ) με βάση δικό μου σχέδιο.\nΠιο πολύ με ενδιαφέρει να δω τιμοκαταλόγους και ελάχιστες ποσότητες για μονόχρωμες και εκτυπώσεις τετραχρωμίας. Με λίγα λόγια κάνω έρευνα αγοράς να δω αν με συμφέρει κάτι τέτοιο.\nΑν κάποιο μέλος του φόρουμ το κάνει αυτό επαγγελματικά δεν θα είχα πρόβλημα να μου στείλει πμ. Το eshop είναι σχετικό. Απλά θα με βόλευε να βρω έτοιμους τιμοκαταλόγους και να μην παρακαλάω από εδώ και από εκεί (γιατί πολλές φορές δεν λαμβάνω απάντηση στα όποια mail στέλνω). Οπότε και καταστήματα που απλά έχουν σελίδα στον ιστό δίχως να είναι eshop δεν με ενοχλούν. Να τονίσω πως είμαι από επαρχία, οπότε το να μου πει κάποιος ότι στο τάδε μέρος στην Αθήνα έχει ένα κατάστημα είναι λίγο άτοπο.


Οροπέδιο Λασιθίου – Δικταίον Άντρον - ByBus Magazine\nΟροπέδιο Λασιθίου – Δικταίον Άντρον\nΤέταρτος νομός στη σειρά, όπως κοιτάμε τον χάρτη της Κρήτης, δίπλα στο Ηράκλειο, ο νομός Λασιθίου, ο οποίος συγκεντρώνει κάθε χρόνο πλήθος κόσμου από την Ελλάδα και όχι μόνο. Με έφορο έδαφος, αρχαιολογικούς χώρους, ιστορικά μνημεία, περιπάτους στη φύση αλλά και καλό φαγητό έρχεται το Λασίθι να συστηθεί και να προτείνει αξέχαστες διακοπές για όλο τον χρόνο.\nΤο Οροπέδιο Λασιθίου, γνωστό και ως «το αρχαιότερο αιολικό πάρκο του κόσμου», είναι ένας ωραίος προορισμός για οικογένειες με άπλετο χώρο για το παιχνίδι των παιδιών και πανέμορφα τοπία για εξερεύνηση. Η απλότητα της επαρχίας, με αξιοθέατα και γαστρονομικά διαμάντια σε κάθε σημείο που θα σταματήσεις, δημιουργούν στον επισκέπτη το αίσθημα της κρητικής φιλοξενίας.\nΤο οροπέδιο είναι γνωστό εδώ και χρόνια για τους ανεμόμυλους που διέθετε, την δεκαετία του ΄80, οι οποίοι ήταν πάνω από 10.000, συστήνοντας στον ντόπιο πληθυσμό, την αιολική ενέργεια. Στην αρχή, δέσποζαν αρκετοί αλευρόμυλοι κι έπειτα κατασκευάστηκαν ακόμα περισσότεροι σε αριθμό νερόμυλοι, γεμίζοντας έτσι με νερό τις εκτάσεις της περιοχής και βοηθώντας τους αγρότες να ποτίσουν τις σοδειές τους. Οι επισκέπτες τώρα πια μπορούν να δουν τους μύλους που έχουν αναστηλωθεί, οι οποίοι ακόμη κι αν δεν ξεπερνούν τους 200, παραμένουν ένα από τα top αξιοθέατα της περιοχής.\nΤο Δικταίον Άντρον αποτελεί ένα από τα δημοφιλέστερα σπήλαια στην Ελλάδα. Βρίσκεται στην πλαγιά της οροσειράς Δίκτη, στην ανατολική Κρήτη, στο Οροπέδιο Λασιθίου, περιοχή που ενδείκνυται για φυσιολατρικές διαδρομές. Συγκεκριμένα, το Δικταίον Άντρον βρίσκεται σε υψόμετρο 1025 μέτρων, στο χωριό Ψυχρό, απ’όπου και πήρε τη δεύτερη ονομασία του «Σπήλαιο του Ψυχρού»\nΓια να επισκεφθείτε τη σπηλιά, δεν έχετε παρά να ανεβείτε στο οροπέδιο Λασιθίου. Αν και το οροπέδιο δεν απέχει πολύ από τα Μάλια, ο δρόμος είναι ανηφορικός, με αρκετές στροφές, ώστε ο προβλεπόμενος χρόνος ανάβασής του να κυμαίνεται γύρω στη μία ώρα. Από το Ψυχρό, η διαδρομή με τα πόδια, μέχρι να φτάσετε στη Σπηλιά, είναι εύκολη και γρήγορη. Το πλακόστρωτο μονοπάτι που οδηγεί στο Άντρον βρίσκεται μέσα στις βελανιδιές και η ανάβασή του είναι πολύ ευχάριστη. Πριν ανταμειφθείτε από το θέαμα του σπηλαίου, σίγουρα η πανοραμική θέα ολόκληρου του οροπεδίου θα σας κόψει την ανάσα και σε συνδυασμό με τον βουνίσιο αέρα θα σας χαρίσει μία ξεχωριστή εμπειρία.\nΚάνοντας το πρώτο βήμα μέσα στη σπηλιά, αμέσως θα νιώσετε τη δροσιά του, αρκετά αναζωογονητική μετά το περπάτημα που έχει προηγηθεί. Στο εσωτερικό επικρατεί απόλυτη ηρεμία και το κελάϊδισμα, από τα διαφόρων ειδών πουλιά που συχνάζουν στον προθάλαμο, σας καλωσορίζει.\nΣτον προθάλαμο αυτόν, έχουν βρεθεί θεμέλια κτιστού βωμού και αντικείμενα που προορίζονταν για θυσία. Πάνω στον βωμό αυτόν τοποθετούνταν από τους προσκυνητές οι προσφορές τους.\nΤο σπήλαιο του Ψυχρού περιέχει πέντε θαλάμους διαφορετικών μεγεθών. Στο πιο χαμηλό σημείο της σπηλιάς δεσπόζει και το πιο εντυπωσιακό απ’ όλα σημείο της, η λίμνη. Περιτριγυρισμένη από σταλαγμίτες και σταλακτίτες, η λίμνη αποτελεί ένα απαράμιλλης ομορφιάς θέαμα, που θα σας καθηλώσει. Στο πίσω μέρος της λίμνης θα παρατηρήσετε ένα μικρό διαμέρισμα. Σύμφωνα με τον Μύθο, στο σημείο εκείνο γεννήθηκε ο πατέρας των Θεών, ο Δίας.\nΜεγάλο ενδιαφέρον έχει η Μυθολογία που κρύβεται πίσω από το Δικταίον Άντρον. Σύμφωνα με τις λαϊκές διηγήσεις, η Ρέα γέννησε τον Δία, κρυφά από την οργή του συζύγου της, Κρόνου.\nΣτις μέρες μας, η Σπηλιά του Δία αποτελεί πόλο έλξης για πολλούς ταξιδιώτες, από κάθε γωνιά του πλανήτη. Εκεί που ο μύθος συναντά τη φυσική ομορφιά της Κρήτης, σίγουρα ο επισκέπτης θα βιώσει μια εμπειρία αξέχαστη, δημιουργώντας όμορφες αναμνήσεις.\nΕάν επιθυμείτε μετάβαση από και προς τον νομό Λασιθίου, μπορείτε εύκολα και γρήγορα να ενημερωθείτε για το πρόγραμμα των δρομολογίων του ΚΤΕΛ Χανίων-Ρεθύμνου.


Το βράδυ του Σαββάτου, το υπουργείο έστειλε το ακόλουθο ηλεκτρονικό μήνυμα:\n«Σας ενημερώνουμε ότι σήμερα ανέβηκε στη σελίδα opengov.gr το σχέδιο νόμου «Μέτρα για την εφαρμογή της συμφωνίας δημοσιονομικών στόχων και διαρθρωτικών μεταρρυθμίσεων», για διαβούλευση η οποία θα ολοκληρωθεί στις 9 το πρωί της Δευτέρας 12 Οκτωβρίου».\nΟσοι το διάβασαν, δεν μπορεί παρά να έμειναν έκπληκτοι. Φυσικά, οι πολλοί στους οποίους απευθύνεται η διαβούλευση δεν πρέπει να το πήραν καν είδηση. Όμως, κι όσοι το πήραν είδηση, πολύ αμφιβάλλουμε αν κάθισαν να το διαβάσουν και να κάνουν τις παρατηρήσεις τους.\nΕίναι προφανές ότι αυτά δεν είναι σοβαρά πράγματα.\nΘα ήταν καλύτερα να μην είχε βγει το σχέδιο νόμου σε διαβούλευση, παρά να βγει το Σαββατοκύριακο με ορίζοντα το πρωί της Δευτέρας.\nΑν όμως έπρεπε να βγει για νομικούς λόγους, αυτό ήταν κάτι που γνώριζαν οι αρμόδιοι και θα έπρεπε να το είχαν κάνει πολύ νωρίτερα.\nΔεν το έκαναν και το μόνο που κατάφεραν ήταν να γελοιοποιήσουν τη διαδικασία.


5 trends σε μαγιό που θα κυριαρχήσουν το καλοκαίρι του 2021 και είναι για κάθε σωματότυπο! — Trends.com.cy\n5 trends σε μαγιό που θα κυριαρχήσουν το καλοκαίρι του 2021 και είναι για κάθε σωματότυπο!\nΟ μήνας Ιούνιος είναι επίσημα ο πρώτος μήνας του Καλοκαιριού και με την έλευσή του ξεκινά και επίσημα η πιο ζεστή εποχή του χρόνου! Είναι ασφαλές να δηλώσουμε πως η εποχή αυτή είναι για όλους ευπρόσδεκτη, αφού συνήθως συνοδεύεται με ταξίδια, εκδρομές, θάλασσα, cocktails και ανάλαφρα ρούχα! Και μη γνωρίζοντας τι μας επιφυλάσσει η γενικότερη κατάσταση, αυτό δεν σημαίνει πως δεν θα υπάρξουν φωτεινότερες μέρες.\nΓνωρίζουμε όλοι πολύ καλά πως τα μαγιό δεν αποτελεί one-style-fits-all ένδυμα και πρόκειται για μία άκρως προσωπική επιλογή. Είναι σημαντικό να γνωρίζουμε τον σωματότυπο μας, να τον αγαπάμε και φυσικά να ξέρουμε πώς να τον αναδείξουμε ιδανικά. Ανεξάρτητα από το σχήμα και το size μας, υπάρχουν κάποια σημεία του σώματος μας που τα αγαπάμε λίγο περισσότερο από κάποια άλλα.\nΑντί να κατηγοριοποιήσουμε τι είναι κατάλληλο για το σώμα σας με βάση το σχήμα, αλλά βασισμένοι στα σημεία του σώματος μας που αγαπάμε, πιο κάτω καταγράψαμε ένα «οδηγό» για να προσδιορίσετε το «σωστό» μαγιό για εσάς, λαμβάνοντας φυσικά υπόψη και τις τάσεις που θα κυριαρχήσουν το φετινό καλοκαίρι. Υπάρχουν τέσσερα σημεία του σώματος μας που μπορούμε να αναδείξουμε με τα 5 swimsuit trends του 2021.\nΕάν θέλετε να τονίσετε τους ώμους σας- because you love them– μπορείτε να επιλέξετε ανάμεσα σε στράπλες, με ένα ώμο, ruffle necklines ή off-the-shoulder μαγιό. Η σιλουέτα αυτή θα εστιάσει την προσοχή στους ώμους σας και φυσικά θα αναδείξει το πάνω μέρος τους σώματος σας – mission accomplished. Οι σιλουέτες αυτές εμπίπτουν στα runways, με σχεδιαστές να διατηρούν το 2021 ανάλαφρο με ruffle necklines και φωτεινά χρώματα που ενισχύουν τη θηλυκότητα του μαγιό σε κάθε στυλ και print.\nΕάν αγαπάτε τα πόδια σας και είναι ένα σημείο που θα θέλατε να αναδείξετε, τότε μία ιδανική επιλογή είναι τα high-cut μαγιό που «επεκτείνουν» αμέσως το μήκος της φυσικής γραμμής των ποδιών σας. Αυτή η σιλουέτα μπορεί να φορεθεί και σε bikini και σε ολόσωμο. Είναι μία τάση που υιοθετήθηκε το καλοκαίρι του 2020 και συνεχίζει να αποτελεί επιλογή πολλών γυναικών.\nΕάν ο στόχος είναι να τονίσετε την μέση σας, υπάρχουν σιλουέτες που μπορούν να αναδείξουν διαφορετικά σημεία της μέσης. Το ψηλόμεσο μαγιό τονίζει το ψηλότερο σημείο της μέσης μας, ενώ «υποσκιάζει» σημεία που ίσως να μην αγαπάμε πολύ και ενισχύει τις φυσικές σας καμπύλες. Φυσικά αυτό ισχύει και για τα belted μαγιό σε συνδυασμό με high-cut.\nΑυτή τη σεζόν, οι ασύμμετρες περικοπές αγκαλιάζουν το σώμα, τονίζουν τις καμπύλες και φυσικά δεν μπορούν να περάσουν απαρατήρητες. Είναι ο καλύτερος τρόπος να εξασφαλίσετε ένα φρέσκο look σε μια κλασσική σιλουέτα! Όσο αφορά τα belted μαγιό, επιλέξτε η ζώνη του να είναι διακριτική – ίσως και στο ίδιο χρώμα και ύφασμα του ολόσωμου μαγιό, για πιο μίνιμαλ και chic προσέγγιση.\nΕάν θέλετε να αναδείξετε το στήθος σας τότε οι επιλογές είναι πολλές. Τα μαγιό με underwire στήριξη (σε στυλ σουτιέν) και λεπτά τιραντάκια εμπνευσμένα από τα εσώρουχα θα παραμείνει μια από τις πιο hot τάσεις και της φετινής σεζόν. Τα συγκεκριμένα εξασφαλίζουν και υποστηρικτή ενίσχυση στο στήθος. Φέτος η τάση στα underwire μαγιό επιτάσσει μίνιμαλ cuts και πιο sculpted δυναμική προσέγγιση!\nΚαι τέλος εάν αγαπάτε όλα τα μέρη σώμα σας – you should – και δεν θέλετε να αναδείξετε κάποιο συγκεκριμένο σημείο τότε οι επιλογές είναι αμέτρητες!\nCut outs, shimmer and shiny, απαλά υφάσματα, σιλουέτες εμπνευσμένες από εσώρουχα, ρετρό, σπορ, floral – you name it. Όσο αφορά τα σχέδια και τα χρώματα, το διαχρονικό animal print θα κυριαρχήσει και φέτος αλλά σε πιο μίνιμαλ προσέγγιση και οι παστέλ αποχρώσεις!\nΕσείς πιο από τα πιο πάνω στυλ θα θέλατε να υιοθετήσετε το φετινό καλοκαίρι; Όποιο και αν είναι αυτό μην ξεχνάτε να αγαπάτε και να φροντίζετε το σώμα σας!


Διάφοροι βιότοποι / Μετέωρα, NaturaGraeca\nΈνα γεωλογικό μνημείο της φύσης, παγκόσμιας φήμης, τα Μετέωρα με τους ψηλούς κάθετους βράχους, πέρα από την διαχρονική φιλοξενία τους στο μοναστικό βίο, διατηρούν στις κορφές και στους γκρεμούς τους μια ιδιαίτερη βιοποικιλότητα. Τα Μετέωρα είναι ένα σύμπλεγμα από τεράστιους κάθετους βράχους, οι οποίοι υψώνονται στη βόρεια πλευρά της Καλαμπάκας. Βρίσκονται στις νοτιοδυτικές απολήξεις των Αντιχάσιων Όρεων, στο τέλος της Θεσσαλικής πεδιάδας, και θεωρούνται τμήμα αυτών των βουνών. Στα βόρεια τους υψώνονται τα Χάσια Όρη, στα νότια ο Κόζιακας και στα δυτικά έχουν θέα στη Πίνδο (Λάκμο και Τζουμέρκα). Οι βράχοι είναι ψαμμίτες και αργιλοαμμώδη πετρώματα που έχουν απομονωθεί από την πολύχρονη διάβρωση. Πιστεύεται ότι οι τεράστιοι όγκοι δημιουργήθηκαν τα προϊστορικά χρόνια λόγω της τριβής του νερού των μεγάλων ποταμών, ή λόγω κάποιου παγετώνα, που κατέβαιναν από τα βουνά και που για εκατομμύρια χρόνια χύνονταν στη θαλάσσια έκταση που κάλυπτε τότε τη Θεσσαλία. Οι πρώτοι κάτοικοι των Μετεώρων ήταν ασκητές που εγκαταστάθηκαν στα σπήλαια τον 11ο αιώνα και ίδρυσαν τα πρώτα μοναστήρια. Από τον 14ο αιώνα τα Μετέωρα ήταν ένα από τα πιο σημαντικά κέντρα μοναχισμού και αποτελούσαν αυτόνομη μοναστική πολιτεία με 24 μονές που διατηρούσαν πολλά προνόμια. Η ονομασία «Μετέωρα» αποδίδεται στον Όσιο Μετεωρίτη Αθανάσιο, ο οποίος ονόμασε «Μετέωρο» τον Πλατύ Λίθο στον οποίο ανέβηκε το 1344. Από τον 16ο αιώνα αρχίσε η σταδιακή παρακμή, μέχρι σήμερα, που παρότι λειτουργούν μόνο έξι μονές, τα Μετέωρα θεωρούνται το δεύτερο σημαντικό μοναστικό συγκρότημα στην Ελλάδα, μετά το Άγιο Όρος. Το 1989 η Unesco ενέγραψε τα Μετέωρα στον κατάλογο των Μνημείων της Παγκόσμιας Κληρονομιάς, ως ένα σημαντικό παγκόσμιο πολιτιστικό και φυσικό μνημείο.\nΤα βράχια των Μετεώρων υψώνονται κάθετα, συχνά ψηλότερα από τα 250 μέτρα, και περιβάλλονται από πλαγιές με πυκνή βλάστηση φυλλοβόλων πλατύφυλλων, όπως μικρές βελανιδιές, πυκνά πουρνάρια, σφενδάμια και πλατάνια. Τα βράχια μοιάζουν γυμνά από κάθε βλάστηση και έτσι στην περιοχή αναπτύσσεται μια ιδιαίτερη ενδημική χλωρίδα. Σημαντικότερα είδη είναι το αγριόσκορδο Allium meteoricum, η κενταύρια Centaurea chrysocephala, ο Bolanthus chelmicus meteoricus, η σιληνή Silene graeca, η Alkanna pindicola, η Minuartia juniperina, η Athamanta macedonica, η Anthemis cretica cretica, η Clematis viticella, η καμπανούλα Campanula ramosissima, η Paronychia macedonica, η Genista carinalis, ο Thymus teucrioides, το Xeranthemum annuum, η σιληνή Silene flavescens thessalonica, το Taraxacum molybdocephalum, η Scabiosa tenuis, η Linaria dalmatica και οι ορχιδέες Ophrys reinhardiorum, O. hansreinhardii, O. speculum, O. mammosa κ.ά. Κοντά στα Μετέωρα βρίσκονται δύο σημαντικές ενδημικές κενταύριες, η Centaurea lactiflora και η Centaurea kalambakensis.\nΤα Μετέωρα είναι πολύ σημαντικό ενδιαίτημα για πολλά σπάνια πουλιά. Στην κορυφή βρίσκεται η συχνή παρουσία του ασπροπάρη, του πιο σπάνιου γύπα της Ευρώπης, ένα είδος που ενώ παλιότερα αφθονούσε στη χώρα μας, τώρα βρίσκεται στα όρια της επιβίωσης του. Άλλα αρπακτικά της περιοχής είναι ο φιδαητός, ο κραυγαετός, ο σταυραετός, ο σπάνιος τσίφτης, ο σφηκιάρης, η γερακίνα, το σαΐνι, ο μπούφος, ο πετρίτης, το ξεφτέρι, το χρυσογέρακο και το βραχοκιρκίνεζο. Στη γύρω περιοχή απαντώνται τόσο ο λευκός πελαργός, όσο και ο μαυροπελαργός. Άλλα πουλιά των Μετεώρων είναι η χαλκοκουρούνα, το γυδοβύζι, ο μεσαίος δρυοκολάπτης, ο λευκονώτης δρυοκολάπτης, ο πράσινος δρυοκολάπτης, το τρυγόνι, η μπεκάτσα, η σταχτάρα, ο θαμνοφυλλοσκόπος, το αηδόνι, ο γαλαζοκότσυφας, ο τσαλαπετεινός, ο χρυσοβασιλίσκος, ο βραχοτσοπανάκος, η κιτρινοκαλιακούδα, ο αετομάχος, ο κοκκινοκεφαλάς, το λούγαρο, το σκαρθάκι, ο φλώρος, ο κοκκοθραύστης, το σιρλοτσίχλονο, το βλαχοτσίχλονο, το φρυγανοτσίχλονο, το βουνοτσίχλονο, κ.ά.\nΗ ερπετοπανίδα παρουσιάζει διάφορα είδη, όπως την κρασπεδωτή χελώνα, την μεσογειακή χελώνα, την τρανόσαυρα, την τοιχογουστέρα, το σπιτόφιδο, την δεντρογαλιά, τον στεφανοφόρο και την οχιά. Στα Αντιχάσια Όρη, πολύ κοντά στα Μετέωρα, ζούνε ζαρκάδια, αγριόγατες και αγριογούρουνα. Τα θηλαστικά που ζούνε στα Μετέωρα συμπληρώνονται με είδη, όπως αλεπούδες, νυφίτσες, κουνάβια, ασβοί, λαγοί, σκίουροι, δασομυωξοί και νυχτερίδες, όπως οι νυχτονόμοι (Tadarida teniotis).\nΤα Μετέωρα απέχουν 360 χλμ. από την Αθήνα και 230 χλμ. από τη Θεσσαλονίκη. Η πιο σύντομη διαδρομή από την Αθήνα είναι από Δομοκό-Καρδίτσα-Τρίκαλα-Καλαμπάκα και η πιο σύντομη διαδρομή από την Θεσσαλονίκη είναι από Λάρισα-Τρίκαλα-Καλαμπάκα.\n(Latitude: 39.71401739893077, Longitude:21.63127451352807)


Παρακαλούμε συνδεθείτε ή εγγραφείτε. Ιανουάριος 23, 2019, 07:51:29 πμ\nΑποστολέας Θέμα: τι σημαινει...??? (Αναγνώστηκε 5702 φορές)\n« στις: Δεκέμβριος 13, 2011, 03:57:49 μμ »\nκαι αρχησαν οι αποριες...καιρος ηταν...\nτι σημαινει το κοκκινο λαμπακι που αναβοσβηνει οταν εχω κλειδωσει...την μηχανη με κλειδωμενο τιμονι...\nειδα στο μανουαλ οτι σημαινει...\nAntitheft LED Indicates that option external antitheft system is available.\nκατι σαν συναγερμος...\nΕυγενιος εεεεεεεεεε ΤΑΣΟΣ ηθελα να πω...\n(Ελπιζω να το εβαλα στο σωστο σημειο... )\nΑπ: τι σημαινει...???\n« Απάντηση #1 στις: Δεκέμβριος 13, 2011, 04:02:35 μμ »\nΠαράθεση από: asotosios στις Δεκέμβριος 13, 2011, 03:57:49 μμ\nτι σημαινει το κοκκινο λαμπακι που αναβοσβηνει...\n« Απάντηση #2 στις: Δεκέμβριος 13, 2011, 04:07:38 μμ »\nμαλλον αναφερεσαι στο immobiliser\n« Απάντηση #3 στις: Δεκέμβριος 13, 2011, 04:13:54 μμ »\nεχει imobiliser...εχω μεινει πολυ πισω...!!!\n« Απάντηση #4 στις: Δεκέμβριος 13, 2011, 04:20:12 μμ »\nαρα συμφωνα με το μανουαλ αυτο ειναι εξτρα μιας και το εχει στα αξεσουαρ...\n« Απάντηση #5 στις: Δεκέμβριος 13, 2011, 04:23:19 μμ »\nΚαλύτερα που αναβοσβήνει. Φαντάζεσαι να ήταν μόνιμα αναμένο, τί παρεξηγήσεις θα δημιουργούσε παρκαρισμένη στο πεζοδρόμιο , βράδυ η μηχανήσ ου\nΤο λαμπάκι αυτό είναι για το immobilizer, που είναι electronic antitheft system και όσο αναβοσβήνει , είναι ΟΚ ...\n« Απάντηση #6 στις: Δεκέμβριος 13, 2011, 04:23:36 μμ »\nΚαι επιπλεον μεσα απο το μενου του καντραν μπορεις να το απενεργοποιησεις (π.χ. για να μην τραβαει οσο λιγο ρευμα τραβαει, ή αν απλα δεν σου αρεσει).\n« Απάντηση #7 στις: Δεκέμβριος 13, 2011, 04:48:30 μμ »\nΕπιβεβαιωνω ειναι το ιμομπιλαΙζερ, και προτεινω ΝΑ ΜΗΝ το απενεργοποιησεις.\nΔεν τραβαει ρευμα -τοσο ωστε- να σου γονατισει την μπαταρια, αν μεινει ακινητη , ακομα και 2-3 βδομαδες.\n« Απάντηση #8 στις: Δεκέμβριος 13, 2011, 05:28:29 μμ »\nοχι δεν υπαρχει περιπτωση να το απενεργοποιησω...απο την στιγμη μαλιστα που η μηχανη ειναι για καθημερινη χρηση...\nειναι σαν να λες στον αδαη κλεφτη ελα και παρτο...!!!\n« Απάντηση #9 στις: Δεκέμβριος 13, 2011, 05:39:35 μμ »\nΑπορια Νο1 λυθηκε. Παμε στην δευτερη.\nκαι για να σε προλαβω, οταν αναψει ρεζερβα, σε 2-3χλμ ΣΒΗΝΕΙ ο ολικος χιλιομετριτης (ΟDO), και αρχιζει να σου μετραει τα χλμ. που κανεις με ρεζερβα. Μην το μπερδεψεις σαν εναν άλλο, που όσο εκανε χλμ με ρεζερβα, του ανεβαζε φυσικα τα χλμ......αλλά αυτος νομιζε οτι του εγραφε τα χλμ που του απομενουν να κανει. Την συνεχεια....την φανταζεσαι.\nΜε ρεζερβα και με ηπια οδηγηση εκτος πολης θα σου βγαλει μεχρι και 80χλμ πριν σπρωξεις.\nΣτην πολη, καμμια 50αρια.\nΠαράθεση από: asotosios στις Δεκέμβριος 13, 2011, 05:28:29 μμ\n...σαν να λες στον αδαη κλεφτη ελα και παρτο...!!!\nμε Guzzi αυτο ξεχνα το. Βεβαια,...ακομα οι αποψεις διίστανται αν αυτο ειναι κολακευτικο ή οχι.\n« Απάντηση #10 στις: Δεκέμβριος 13, 2011, 06:50:19 μμ »\nΝα ξεχάσω τον κλέφτη... η την Ιταλίδα μου με τον κλεφτη???\n« Απάντηση #11 στις: Δεκέμβριος 13, 2011, 06:53:51 μμ »\nΤα ρεκορντς τα τελευταια 15 χρονια, δίνουν ΕΝΑ κλεμμενο τεμαχιο,...που βρεθηκε σε 3 μερες.\nκαι μη κανεις καμμια βλακια και βαλεις συναγερμους κλπ τριχες!\nΝιπτω τας χειρας μου,...για οτι μαλφάνκτιον προκύψει.\n« Απάντηση #12 στις: Δεκέμβριος 14, 2011, 09:06:57 πμ »\nγια συναγερμο δεν εχω προθεση να βαλω...!!!\nαλλα επειδη δεν εχω παρκιν και μενει στο πεζοδρομιο...ειναι αληθεια οτι ψιλοφοβαμαι...!!! ειναι και κουκλα η ατιμη...!!!\nξερω απο το Alfa GTV που ειχα πριν πολλα πολλα χρονια ...οτι με τα Ιταλικα δεν παιζεις με τα ηλεκτικα τους...απλα ζεις με αυτα οσο σου επιτρεπουν...!!!\n« Απάντηση #13 στις: Δεκέμβριος 14, 2011, 01:52:57 μμ »\nΥπαρχει καποιο Service Manual - Maintenance Manual - Workshop Manual, δλδ ενα μανουαλ που να λεει και να δειχνει με καποιες φωτο πως το κανουμε και τι (to User Manual το εχω βρει και το εχω κατεβασει)...\nγια να αρχισω να διαβαζω...ιδανικα στα Ελληνικα ή Αγγλικα...\n« Απάντηση #14 στις: Δεκέμβριος 14, 2011, 02:02:18 μμ »\nΠαράθεση από: asotosios στις Δεκέμβριος 14, 2011, 01:52:57 μμ\nυπάρχει....http://forum.motoguzziclub.gr/index.php/board,41.0.html....έχει πολύυυ πράμα λέμε


ΔΑΚΕ ΕΛΤΑ: Κατεβάζει ρολά το δημόσιο την Τρίτη με την απεργία της ΑΔΕΔΥ\nαπεργία-αποχή από τις διαδικασίες αξιολόγησης.\nΠαράλληλα, η ΑΔΕΔΥ απεργεί και ως υποστήριξη στις καθαρίστριες που απολύθηκαν από το υπουργείο Οικονομικών, δεν επαναπροσλήφθηκαν ενώ διατάχθηκε από το δικαστήριο και αναμένουν να τελεσιδικήσει η απόφαση.\nΣυνεπώς, για τις 09:30 της Τρίτης έχει προγραμματιστεί να πραγματοποιηθεί συλλαλητήριο έξω από το κτίριο του Άρειου Πάγου, όπου θα εκδικάζεται η προσφυγή του Δημοσίου κατά της απόφασης που δικαιώνει τις καθαρίστριες του υπουργείου Οικονομικών.\nΗ ΑΔΕΔΥ κήρυξε και νέα αποχή από όλες τις διαδικασίες που σχετίζονται με την αξιολόγηση, τις διαδικασίες επαναπροσδιορισμού με νέα κριτήρια της μετατροπής των συμβάσεων ορισμένου σε αορίστου χρόνου του ν. 4250/14, καθώς και τις διαδικασίες υλοποίησης της ατομικής αξιολόγησης (Π.Δ.: 152/13) των εκπαιδευτικών, της αυτοαξιολόγησης και της αξιολόγησης της σχολικής μονάδας και του εκπαιδευτικού έργου.\nΗ ΑΔΕΔΥ κατηγορεί την κυβέρνηση πως "συνεχίζοντας την αυταρχική και αντιλαϊκή πολιτική της, επιστρατεύει τη δικαιοσύνη για να αντιμετωπίσει τον απεργιακό αγώνα των εργαζομένων στο Δημόσιο".


Xiaomi Mi6: οι πρώτες φωτογραφίες του πρωτότυπου διέρρευσαν! - GizChina Greece\nΦωτιά έπιασε το Internet στη Κίνα (τουλάχιστον) πριν λίγο όταν ένας χρήστης του Weibo έδωσε στη δημοσιότητα τις πρώτες (φημολογούμενες) φωτογραφίες ενός μοντέλου της Xiaomi που ονομάζει σαν Xiaomi Mi6!\nΟι φωτογραφίες είναι αρκετά καθαρές και δείχνουν ένα Xiaomi smartphone που δεν έχουμε δει στο παρελθόν, το οποίο διαθέτει bezel-less και καμπυλωτή (edge) οθόνη, ενώ διαθέτει ένα κεντρικό hardware πλήκτρο στην εμπρόσθια πλευρά. Στην πίσω πλευρά διαθέτει μία κάμερα με dual LED φλας, σε σημείο ίδιο με αυτό που την έχει το Mi5, αλλά αυτό που έχει σηγμασία είναι ο κωδικός της συσκευής στο κάτω μέρος της πίσω πλευράς, που επιβεβαιώνει – εν μέρει – οτι πρόκειται για πρωτότυπο του Xiaomi Mi6. Έτσι αυτό που μάλλον βλέπουμε είναι ένα από τα prototype μοντέλα της ναυαρχίδας της Xiaomi για το 2017, χωρίς όμως να είναι σίγουρο οτι αυτός θα είναι ο τελικός της σχεδιασμός.\nΓια αυτό άλλωστε κατασκευάζονται τα πρωτότυπα μοντέλα, για τον έλεγχο του design σε διάφορες εκδόσεις τους. Πως σας φαίνεται πάντως; Θεωρείτε οτι έτσι θα είναι το Xiaomi Mi6;\nTags: leaked imagesprototypexiaomixiaomi mi6xiaomi phoneμοντέλοπρωτότυπο\nNext post Sony Xperia Z5 series: νέο update διαθέσιμο για όλη την «οικογένεια»\nPrevious post Foxconn: θα κατασκευάσει τα Android smartphones της Nokia!


Triax DIGI 6, 10, 14 News\nΔευτέρα, 8 Οκτωβρίου 2018 | 11:30\nΔιαθέσιμες από την AMF Electronics οι κεραίες επίγειας λήψης DIGI 6, 10 και 14 της Triax, οι οποίες έχουν υψηλή απόδοση και άριστη ποιότητα κατασκευής. Οι κεραίες αυτές είναι σχεδιασμένες για λήψη σημάτων επίγειας ψηφιακής τηλεόρασης και απορρίπτουν τα σήματα 4G/LTE, χρησιμοποιώντας το σύστημα “Antenna Low Pass System” της TRIAX. Διαθέτουν σφραγισμένο δίπολο...\nΔιαθέσιμες από την AMF Electronics οι κεραίες επίγειας λήψης DIGI 6, 10 και 14 της Triax, οι οποίες έχουν υψηλή απόδοση και άριστη ποιότητα κατασκευής. Οι κεραίες αυτές είναι σχεδιασμένες για λήψη σημάτων επίγειας ψηφιακής τηλεόρασης και απορρίπτουν τα σήματα 4G/LTE, χρησιμοποιώντας το σύστημα “Antenna Low Pass System” της TRIAX. Διαθέτουν σφραγισμένο δίπολο με F-connector στο πίσω μέρος για βέλτιστη απόδοση τηλεοπτικού σήματος. Το υλικό τους είναι κατασκευασμένο από αλουμίνιο, μαγνήσιο και κράματα μαγγανίου που τις καθιστούν ανθεκτικές σε ακραίες καιρικές συνθήκες. Διαθέτουν ρυθμιζόμενα στηρίγματα για ιστούς έως 60mm, ενώ η δαγκάνα στο πίσω μέρος κάθε κεραίας εξασφαλίζει το ασφαλές σφίξιμό τους. Η DIGI 6 και η DIGI 10 αποτελούνται από έξι και 10 στοιχεία αντίστοιχα, ενώ λειτουργούν στις συχνότητες 470-694MHz (κανάλια 21-48 των UHF). Η DIGI 14 αποτελείται από 14 στοιχεία και λειτουργεί στο εύρος συχνοτήτων 470-790MHz (κανάλια 21-60 των UHF).


Little Nightmares – Review - 4Gamers\nΔιαβάστε την άποψή μας για το Little Nightmares, ένα Puzzle-Platformer που κλέβει τις εντυπώσεις και αναδεικνύεται ως ευχάριστη έκπληξη της χρονιάς!\nΌταν ανακοινώθηκε για πρώτη φορά το Little Nightmares, ήταν αρκετά χρόνια πριν και με άλλη ονομασία. Συγκεκριμένα, ήταν γνωστό ως Hunger, όταν και αποκαλύφθηκε από τη δημιουργό του, Tarsier Studios. Αρχικά, το πλάνο ήταν να κυκλοφορήσει για το PS4, αλλά τον Αύγουστο του 2016 ανακοινώθηκε η συνεργασία της Tarsier με την Bandai Namco Entertainment, με την τελευταία να αναλαμβάνει τη διάθεση του παιχνιδιού στην παγκόσμια αγορά. Βέβαια, προέκυψε και μία αλλαγή στον τίτλο του παιχνιδιού και από Hunger έγινε Little Nightmares. Από τα πρώτα βίντεο και εικόνες που είδαν το φως της δημοσιότητας, φάνηκε πως θα πρόκειται για ένα πολύ ενδιαφέρον παιχνίδι. Το Concept φαίνεται να βασίζεται πάνω στην οπτική ενός παιδιού και το πώς έχει σχηματίσει τον κόσμο στο μικρό και αθώο του μυαλό. Βέβαια, έχει δοθεί και μία πιο ανατριχιαστική προέκταση από την Tarsier, καθώς στόχος της είναι να προσφέρει μία εμπειρία που θα παίξει με τα συναισθήματά σας, δημιουργώντας έντονες στιγμές ανατριχίλας και φόβου. Φόβου όχι όμως από jump scares, αλλά από την ατμόσφαιρα και τα ανατριχιαστικά πλάσματα που θα συναντήσετε κατά τη διάρκεια του ταξιδιού σας.\nΗ Six και το The Maw\nΗ Tarsier Studios ακολουθεί μία μινιμαλιστική αφήγηση των γεγονότων του παιχνιδιού, καθώς στην ουσία η αφήγηση γίνεται μέσω του gameplay και των όσων βιώνεται κατά τη διάρκειά του. Το Little Nightmares ακολουθεί την περιπέτεια της Six, ενός μικροσκοπικού κοριτσιού που βρίσκεται παγιδευμένο σε ένα θέρετρο που ακούει στο όνομα The Maw. Εκεί, οι «κακοί» μεγάλοι έχουν ψύχωση με το φαγητό, με το θέαμα γενικότερα να είναι κάπως μακάβριο. Αυτό που είναι ξεκάθαρο από την αρχή, είναι ότι υπάρχουν αρκετές ομοιότητες με το καταπληκτικό Inside της Playdead, με το Little Nightmares να βαδίζει αρκετά στα χνάρια του τόσο στον οπτικό τομέα, όσο και στον τρόπο αφήγησης και την γενικότερη αισθητική. Πολλά πράγματα αφήνονται στην φαντασία του παίκτη, όπως το τι θεωρητικά λένε οι χαρακτήρες, αλλά και το βασικό σενάριο, καθώς ποτέ δεν ξέρετε ακριβώς το τι, ποιος και γιατί. Σίγουρα θα μπορούσε να υπάρξει μία ξεκάθαρη αφήγηση των γεγονότων, ακόμη και μέσω κειμένου αν όχι cutscenes και διαλόγων.\nΚάτι χαριτωμένο και ταυτόχρονα ανατριχιαστικό\nΤο Little Nightmares στην ουσία παρουσιάζει μία νέα μορφή Puzzle-Platformer, που από τα χαριτωμένα πολύχρωμα σκηνικά, μας μεταφέρει σε αποκρουστικά και τρομακτικά μέρη, με απώτερο σκοπό να μας τρομάξει. Βέβαια, όπως αναφέραμε προηγουμένως, ο τρόμος δεν προέρχεται από τα κλασικά jump scares, αλλά από το άγχος και την ένταση που δημιουργείται καθ’ όλη τη διάρκεια του παιχνιδιού. Σκηνικά σκοτεινά, με ελάχιστο φωτισμό πολλές φορές, που με την καταπληκτική μουσική και ηχητικά εφέ που το συνοδεύουν, να ξυπνάει τους παιδικούς μας εφιάλτες. Ειδικά οι σκοτεινοί αποπνικτικοί και ανατριχιαστικοί χώροι είναι κάτι που θα συναντήσετε πολύ συχνά, με μοναδικό σας φίλο τον αναπτήρα που έχει στην κατοχή της η Six. Ένα από τα πολύ θετικά στοιχεία του παιχνιδιού, είναι η τρισδιάστατη περιήγηση στους χώρους, καθώς μπορείτε να πάτε και στο βάθος. Αυτό ξεκλειδώνει νέες δυνατότητες στην επίλυση των Puzzle, αλλά πάνω απ’ όλα στο Platforming, καθώς η εξερεύνηση των χώρων είναι πιο ευχάριστη.\nΜέσα από τα μάτια της μικροσκοπικής Six θα χρειαστεί να περάσετε από ένα κάρο έξυπνα Puzzle και να εξοικειωθείτε με την περιήγηση και στις 3 διαστάσεις, καθώς στην αρχή ίσως να σας ξενίσει. Βέβαια, πολύ σύντομα θα καταλάβετε και την «μαγεία» του να πρέπει να μετακινήσετε αντικείμενα στην κατάλληλη θέση για να σκαρφαλώσετε πιο ψηλά ή να λύσετε ένα Puzzle που σας τυραννάει, ενώ η λύση ήταν μπροστά στα μάτια σας. Το μοναδικό μας παράπονο είναι πως γενικά όμως η δυσκολία των Puzzle δεν κυμαίνεται σε ικανοποιητικά επίπεδα, καθώς στα περισσότερα θα βρείτε σχεδόν αμέσως την λύση τους. Στην ουσία, λειτουργούν ως ενδιάμεσα κομμάτια χαλάρωσης, μέχρι να φθάσετε στα σημεία που θα προσπαθείτε να ξεφύγετε σαν το ποντίκι από την γάτα. Το Little Nightmares είναι γεμάτο τέτοιες έντονες στιγμές, που θα σας ωθήσουν στην άκρη του καθίσματός σας από την ένταση και την αγωνία.\nΣε κάποια σημεία που έρχεστε σε επαφή με κάποιους από τους πιο τρομακτικούς κατοίκους του Maw, στην ουσία πρόκειται για ένα είδους Boss Fight, καθώς θα πρέπει να κρυφτείτε και να λύσετε Puzzle ώστε να προχωρήσετε παρακάτω. Αυτά είναι τα σημεία που πραγματικά λάμπει το Little Nightmares, προσφέροντας μία φανταστική εμπειρία συνολικά, αν και βέβαια υπάρχουν κάποια προβλήματα. Χαρακτηριστικά, το pacing του παιχνιδιού στο δεύτερο μισό μοιάζει κάπως βεβιασμένο και απότομο. Αυτό μαρτυράει και η μικρή διάρκεια του παιχνιδιού, που συνολικά δεν ξεπερνάει τις 4 ώρες, εκτός αν κάποιος ψάξει πάρα πολύ τους γύρω χώρους ή κολλήσει σε κάποιο σημείο. Στο τέλος θα σας μείνει μία πικρή γεύση, όχι γιατί δεν σας άρεσε το παιχνίδι, αλλά γιατί θέλατε το κάτι παραπάνω, έστω 1 επιπλέον ώρα γεμάτη. Προφανώς περιορισμοί στο Budget και στην ημερομηνία που είχε ορισθεί, οδήγησαν την Tarsier σε αυτό το σημείο, αν και υπήρχαν σίγουρα σημεία του παιχνιδιού που θα μπορούσαν να είχαν εξερευνηθεί περισσότερο.\nΈνα «σκοτεινό» παραμύθι\nΗ Tarsier θα πρέπει να πάρει άριστα για την εκπληκτική δουλειά που έχει κάνει με τον οπτικοακουστικό τομέα. Η γραφιστική απεικόνιση του κόσμου του παιχνιδιού, με την ιδιαίτερη αισθητική και την αξέχαστη ατμόσφαιρα, είναι κάτι το μοναδικό, που δεν συναντάμε εύκολα σε άλλα παιχνίδια του είδους, αλλά και γενικότερα. Εδώ όμως αξίζει να προσθέσουμε πως πάλι υπάρχουν σοβαρές επιρροές από το Inside, αν κι αυτό μόνο ως θετικό στοιχείο θα μπορούσε να θεωρηθεί. Ειδικά οι φωτοσκιάσεις είναι τρομερά προσεγμένες και με μεγάλη λεπτομέρεια, κάτι που φαίνεται όταν ανάβετε τον αναπτήρα σας σε σκοτεινά δωμάτια κτλ. Εξίσου σημαντικό ρόλο στην ατμόσφαιρα αλλά και στην γενικότερη αισθητική, έχουν τα ηχητικά εφέ του παιχνιδιού και το ανατριχιαστικό Soundtrack, που μαζί δημιουργούν ένα ασύλληπτο πακέτο. Οι Art Designers, οι Animators αλλά και οι Sound Designers έπαιξαν καταλυτικό ρόλο στην ποιότητα του παιχνιδιού, ίσως ακόμη περισσότερο και από το ίδιο το gameplay.\nΜία από τις ευχάριστες εκπλήξεις του 2017\nΜέχρι πρόσφατα είχαμε μία μεγάλη αδυναμία στην Playdead και τα καταπληκτικά Puzzle-Platformer που μόνο εκείνη ξέρει να προσφέρει, όπως το Limbo και το Inside. Τελικά, οι Σουηδοί της Tarsier Studios ήρθαν για να αποτελέσουν τον μεγαλύτερο ανταγωνιστή τους, καθώς με το Little Nightmares προσφέρουν μία εξίσου ποιοτική και αξιομνημόνευτη εμπειρία. Ο μακάβριος κόσμος του σας περιμένει για ένα ιδιαίτερο ταξίδι, που αν και σύντομο σίγουρα αξίζει τον χρόνο αλλά και τον κόπο σας. Σίγουρα δεν είναι τέλειο, αλλά παρά τα όποια προβλήματα που έχει, είναι μία καταπληκτική εμπειρία που σας την συνιστούμε ανεπιφύλακτα!\nΠανέμορφο Art Design\nΗ αδρεναλίνη ανεβαίνει κατακόρυφα όταν πρέπει να κρυφτείτε ή να τρέξετε\nTags Featured Little Nightmares pc PS4 PS4 Pro review Tarsier Studios Xbox One


Mεγάλα ερωτηματικά για το πόσο ασφαλή είναι τα δεδομένα μας με την Amazon - Κόσμος | News 24/7\nMεγάλα ερωτηματικά για το πόσο ασφαλή είναι τα δεδομένα μας με την Amazon\nΤρία πρώην υψηλά ιστάμενα στελέχη της εταιρείας στον τομέα της Ασφάλειας Πληροφοριών περιγράφουν εικόνες ανασφάλειας και χάους.\n16 Μαρτίου 2021 06:17\nΕίναι τρομακτικά εντυπωσιακό πώς ένας οργανισμός του μεγέθους της Amazon μπορεί να κρύβει τόσο μεγάλους κινδύνους. Σύμφωνα με τρεις υπαλλήλους της που απολύθηκαν ή παραιτήθηκαν από θέσεις Information Security, υψηλά στην ιεραρχία της εταιρείας, όχι μόνο υπάρχουν τέτοιου κίνδυνοι αλλά είναι και πάγια πρακτική της εταιρείας να τους κρύβει κάτω από το χαλί.\n«Είναι πρακτικά αδύνατο να ασκήσει ένας πελάτης της Amazon το δικαίωμα πρόσβασης ή διαγραφής των δεδομένων του» λένε στο Politico τα πρώην στελέχη της εταιρείας.\nΗ ταχύτητα με την οποία μεγεθύνθηκε η Amazon, η αποθήκευση σε πολλά διαφορετικά σημεία, χωρίς την ανάλογη χαρτογράφηση των δεδομένων ώστε να είναι δυνατή η ανάκτησή τους, καθιστούν σχεδόν αδύνατο να γνωρίζουν πού έχουν αποθηκεύσει τι. Και, αν δε γνωρίζουν τι αποθηκεύουν, πώς μπορούν να το προστατέψουν;\nΟ κύριος λόγος που οι υπάλληλοι αυτοί απολύθηκαν ή οδηγήθηκαν σε παραίτηση, σύμφωνα με το Politico, ήταν το γεγονός ότι επεσήμαιναν σταθερά τα προβλήματα ασφάλειας που αντιμετώπιζαν. Πρώην υπάλληλοι της Amazon που είχαν ακόμη πρόσβαση στα συστήματά της, υπάλληλοι με πρόσβαση σε δεδομένα που δεν δικαιολογούνται από τη θέση τους, ασθενείς διαδικασίες ελέγχου και μια τάση να προσπερνώνται ακόμη και αυτές.\n«Αν δε γνωρίζουν τι προστατεύουν και με ποιον τρόπο το ελέγχουν, πώς θα είναι σε θέση να διαπιστώσουν έστω μια παραβίαση των συστημάτων τους;», διερωτάται ένα από τα πρώην στελέχη της εταιρείας.\nΑν αυτά συμβαίνουν στις ΗΠΑ, όπου υπάρχει κατακερματισμένη νομοθεσία και έλλειψη κεντρικής νομοθετικής ρύθμισης όπως στην Ευρώπη με τον GDPR, θα περίμενε κανείς στην Γηραιά Ηπειρο τα πράγματα να είναι διαφορετικά.\nΌμως η Εποπτική Αρχή Προστασίας Δεδομένων στο Λουξεμβούργο, όπου έχει την έδρα της η Amazon στην Ευρώπη, δεν έχει ολοκληρώσει καμιά από τις έρευνες που διεξάγει για την εταιρεία. Η επιλογή χωρών όπως η Ιρλανδία και το Λουξεμβούργο από τις Big Tech σχετίζονται με τη δυνατότητα (ή την αδυναμία) των τοπικών εποπτικών αρχών να διεξάγουν αποτελεσματικούς ελέγχους και να επιβάλουν το νόμο.\nΈνας από τους πρώην εργαζόμενους της Amazon, ο οποίος βρισκόταν στις ΗΠΑ, από το 2014 είχε εντοπίσει και επισημάνει ένα σημαντικό κενό ασφάλειας στις ηλεκτρονικές συναλλαγές. Το ίδιο κενό εντόπισε και επισήμανε το 2016, ξανά το 2018. Λίγο αργότερα διορθώθηκε, ενώ ήταν σε γνώση της εταιρείας πάνω από 4 χρόνια.\nΓια να μην υπάρχει κίνδυνος θα έπρεπε να σταματήσουν οι συναλλαγές σε κάποιες αγορές. Αντ’ αυτού, η Amazon επέλεξε να επηρεάσει τις αρμόδιες ρυθμιστικές Αρχές ώστε να κερδίσει μια διετία ως περίοδο χάριτος μέχρι να διορθώσει το πρόβλημα.\nΗ αντίδραση μιας εταιρείας σε τέτοια προβλήματα ασφάλειας σχετίζεται άμεσα με την έμπρακτη δέσμευση της Διοίκησης στην αφιέρωση των αναγκαίων πόρων και τη λήψη των ενδεδειγμένων μέτρων για την επίλυσή τους. Στην Amazon προτιμούν την παρουσίαση μιας ωραιοποιημένης εικόνας τόσο για το κοινό, όσο και για τις Εποπτικές Αρχές.\nΗ ωραιοποίηση της εικόνας από τη μια αποφεύγει να δώσει λαβές σε ενδεχόμενους ελέγχους, οι οποίοι ίσως ανακαλύψουν περισσότερα κενά, ενώ, από την άλλη δίνει τη δικαιολογία στους Ελεγκτικούς Μηχανισμούς να ισχυριστούν ότι «φαίνεται η εταιρεία να λαμβάνει τα ενδεδειγμένα μέτρα», όταν αυτοί οι Μηχανισμοί ψάχνουν μια τέτοια δικαιολογία.\nΟι ανησυχίες αυτές, σχετικά με την Amazon και τις πρακτικές της όσον αφορά την ασφάλεια και την προστασία των δεδομένων των φυσικών προσώπων, είναι ενεργές στην Ελλάδα, καθώς δεν έχει αποσαφηνιστεί το πλαίσιο εμπλοκής της στο πρόγραμμα εμβολιασμών.\nΗ αναφορά της εταιρείας ευθέως στο Σχέδιο που δημοσιοποιήθηκε τον περασμένο Δεκέμβρη, η μοναδική ονομαστική αναφορά σε εταιρεία μέσα στις 18 σελίδες του Σχεδίου, αφήνει όλα τα πιθανά ερωτήματα ανοιχτά, καθώς\n• δεν έχει δημοσιοποιηθεί η σύμβαση παροχής υπηρεσιών μεταξύ της Amazon και του Ελληνικού Δημοσίου,\n• δεν έχει προκηρυχθεί σχετικός διαγωνισμός όπου ίσως περιγράφονταν οι σχετικοί όροι,\n• δεν είναι γνωστό πώς διαχειρίζεται η εταιρεία τα δεδομένα που λαμβάνει,\n• δεν έχει δημοσιοποιηθεί Εκτίμηση Αντικτύπου Προστασίας Δεδομένων, όπως προβλέπεται στον GDPR,\n• δεν έχει δημοσιοποιηθεί κάποια διαβούλευση με την Αρχή Προστασίας Δεδομένων,\nμε αποτέλεσμα να υπάρχει παντελής έλλειψη ενημέρωσης και διαφάνειας.\nΤότε, ποιες είναι οι εγγυήσεις για την ασφάλεια των προσωπικών δεδομένων εκατομμυρίων Ελλήνων πολιτών που θα επιλέξουν να εμβολιαστούν; Και πώς θα ασκήσουν τα δικαιώματά τους αν αυτή η δυνατότητα έχει εξαλειφθεί από την αρχή;\nΟ Θόδωρος Μπλίκας είναι Διπλωματούχος Ηλεκτρολόγος Μηχανικός, MBA, Certified DPO\nΠΕΡΙΣΣΟΤΕΡΑ: Amazon, Προσωπικά Δεδομένα, ΗΠΑ


Να στηριχθούμε στις δυνάμεις μας - Δρόμος της Αριστεράς\nΑρχική πολιτική Να στηριχθούμε στις δυνάμεις μας\nΑνάγκη να δούμε τα πράγματα χωρίς τα γυαλιά του ραγιαδισμού\nΠρος τα που πάνε οι εξελίξεις;\nΗ Ανατολική Μεσόγειος γίνεται με γρήγορους ρυθμούς το επίκεντρο μεγάλων αναδασμών. Μιάς ευρείας πολυμερούς μοιρασιάς με πολλαπλές διασυνδεόμενες εστίες και υπολογισμούς που υπερβαίνουν την περιοχή. Το τοπίο ανταγωνισμών πολλών δυνάμεων – Μεγάλων (ΗΠΑ, Γερμανία, Γαλλία, Ιταλία, Βρετανία, Ρωσία) και περιφερειακών (Τουρκία, Αίγυπτος, Ισραήλ, Σ. Αραβία, Εμιράτα) που έχει αναδυθεί από την ταυτόχρονη κρίση των πόλων της Δύσης (και ΗΠΑ και Ε.Ε.), δεν αφορά αποκλειστικά το μοίρασμα των υδρογονανθράκων. Ο έλεγχος των κρίσιμων δρόμων και περασμάτων, η «μορφή» της Ευρώπης και οι σχέσεις της με τη Ρωσία, η Μέση Ανατολή αλλά και οι ανταγωνισμοί για τον έλεγχο της Αφρικής βαρύνουν στις εξελίξεις. Η πλήρης ανατίναξη των ισορροπιών και των συσχετισμών του διπολικού συστήματος της μεταπολεμικής περιόδου έχει ανοίξει τον δρόμο για την ανάδυση της Τουρκίας σε πρώτης τάξεως δύναμη, τέτοιας που να ρυθμίζει τις εξελίξεις στην περιοχή.\nΣήμερα δύο πράγματα έχουν γίνει απόλυτα σαφή και μας καλούν να μην εθελοτυφλούμε:\nα) Η διαφορά με την Τουρκία δεν είναι στατική και οριοθετημένη. Οι τουρκικές αξιώσεις είναι δυναμικές, εντάσσονται σε μία στρατηγική ανασύστασης του τουρκικού ελέγχου στον χώρο που καταλάμβανε η Οθωμανική Αυτοκρατορία και μέσα σε αυτό το πλαίσιο αποσκοπούν στην πλήρη δορυφοροποίηση και απομείωση κυριαρχίας της χώρας μας σε στεριά, θάλασσα και αέρα. Εκτείνονται από τη Θράκη μέχρι την Κύπρο. Κλιμακώνονται και η ικανοποίηση κάθε αξίωσης γίνεται η βάση για την επόμενη.\nβ) Η προσδοκία του ελληνικού πολιτικού συστήματος να αντιμετωπίσει την τουρκική απειλή εναποθέτοντας την τύχη της χώρας στη βούληση και τους σχεδιασμούς των «συμμάχων», τοποθετεί την Ελλάδα και την Κύπρο στη θέση των δύο υποψήφιων μεγάλων θυμάτων-χαμένων των αναδασμών που βρίσκονται σε εξέλιξη. Η μοιρασιά πάει να γίνει κατ’ αρχήν σε βάρος μας.\nΕίμαστε λοιπόν μόνοι μας;\nΔεν είναι τυχαίο που αυτό το ερώτημα απασχολεί σήμερα έντονα τη δημόσια συζήτηση. Πρέπει να δούμε ποιό κομβικό ζήτημα το τροφοδοτεί; Γιατί κυριαρχεί η τέτοια χρήση του που ενισχύει την καθήλωση και την αδυναμία. Και σε ποιά επίγνωση μπορεί να βοηθήσει;\nΜία (αναγκαστικά πολύ συνοπτική) περιδιάβαση των εξελίξεων που αφορούν την τουρκική απειλή στο συνδυασμό της με τις αντιθέσεις των πόλων του διεθνούς συστήματος από τον Β΄ Παγκόσμιο πόλεμο και δώθε δείχνει ένα σταθερό-«παραδοσιακό» προσανατολισμό των επιλογών του ελληνικού πολιτικού συστήματος. Αποδοχή όρων φαλκίδευσης της ελληνικής κυριαρχίας και προοδευτικής εκχώρησης άσκησης κυριαρχικών δικαιωμάτων στην Τουρκία υπό την «συμμαχική» επιδιαιτησία (των ΗΠΑ και στη συνέχεια και της Ευρώπης) και υπό την «εγγύηση» ότι θα εξασφαλίζονται οι προϋποθέσεις για την εσωτερική πολιτική διαχείριση αυτής της εκχώρησης. Μία πολιτική που συνοδεύεται από τη διαρκή διεύρυνση των τουρκικών αξιώσεων και που κάθε άλλο παρά απέφυγε τις κρίσεις και τις σημαντικές απώλειες. Με γεγονός που παραμένει αποφασιστικής σημασίας για τη μελλοντική πορεία των εξελίξεων, την τουρκική κατοχή του σχεδόν 40% της Κύπρου.\nΤο κεντρικό θέμα που προηγείται και καθορίζει τις απαντήσεις στο ερώτημα «Είμαστε μόνοι; – με ποιούς συμμάχους θα πάμε;» είναι η εσωτερική συγκρότηση, η επίγνωση ότι η κατοχύρωση της ύπαρξης της χώρας αρχίζει από αυτό\nΕστιάζοντας κατ’ αρχάς στην μετά το 1974 περίοδο και για όλο το διάστημα που διατηρούνταν η παγκόσμια διπολική τάξη πραγμάτων του Ψυχρού πολέμου, η Κύπρος έπαιξε επί της ουσίας ρόλο κυματοθραύστη κρατώντας σε «ελεγχόμενα» επίπεδα την επιθετικότητα της Τουρκίας στο Αιγαίο (που παρ’ όλα αυτά δεν έπαψε να εκδηλώνεται και οδήγησε σε σημαντικές κρίσεις). Στο πλαίσιο αυτού του τρόπου διευθέτησης των πραγμάτων επιβλήθηκε η υιοθέτηση μιάς στάσης απομάκρυνσης της Ελλάδας από την Κύπρο και της συστηματικής καλλιέργειας απόστασης και αποξένωσης μεταξύ των δύο λαών.\nΤο άλλο αποφασιστικό στοιχείο: Η επιλογή της ένταξης της Ελλάδας στην ΕΟΚ και η όλη εξέλιξη αυτής της σχέσης όπως σημαδεύτηκε από τις βασικές παραδοχές του τρόπου διαχείρισης της τουρκικής απειλής. Σε αυτή τη βάση πρέπει να εκτιμηθεί ιδιαίτερα ο στρεβλωτικός ρόλος μιάς ολόκληρης ιδεολογίας «ευρωπαϊσμού». Ρόλος με πλατειά επίδραση στην «κοινή λογική» της ελληνικής κοινωνίας με την συστηματική υπερδιόγκωση και απολυτοποίηση της «εγγύησης» των ελληνικών συνόρων ως συνόρων της ΕΕ κ.λπ. Ρόλος που έρχεται να ενισχύσει μία νέα εκδοχή ραγιαδισμού διευκολύνοντας την νομιμοποίηση της παράδοσης της κυριαρχίας της χώρας στους «φίλους και συμμάχους». Χαρακτηριστική πλευρά, η επίδραση αυτού του «ευρωπαϊσμού» στη διαδικασία ενσωμάτωσης της μεταπολιτευτικής αριστεράς και η εξαιρετική δυσκολία να προσεγγιστεί μέχρι σήμερα το θέμα των σχέσεων με την «Ευρώπη» με σοβαρούς όρους μέσα σε μία προοπτική επιδίωξης της ενίσχυσης της εθνικής κυριαρχίας και ανεξαρτησίας.\nΜετά το 1990, μπαίνουμε σε μία διαδικασία που χαρακτηρίζεται αφενός από την συνεχή απομείωση της ισχύος των όποιων «εγγυήσεων» και αφετέρου από την αναβάθμιση του αυτόνομου ρόλου της Τουρκίας και διεύρυνσης της επιθετικότητάς της. Η ενδοτική στάση του ελληνικού πολιτικού συστήματος αποκτά νέα διευρυμένα χαρακτηριστικά με καθοριστικό σταθμό την αποδοχή από την κυβέρνηση Σημίτη του γκριζαρίσματος του μισού Αιγαίου στην περίοδο που ακολούθησε την κρίση των Ιμίων (Μαδρίτη). Η σημερινή απόληξη και τα αδιέξοδα που πλέον ομολογούνται ανοικτά, δεν είναι αιφνίδια. Έχουν τις αιτίες τους σε όλο το παρελθόν που σκιαγραφήσαμε.\nΤι πρέπει να συνειδητοποιηθεί\nΤα παραπάνω κάνουν φανερή την ανάγκη σημαντικών αλλαγών της συνείδησης γύρω από τα πράγματα.\n1) Σήμερα διακυβεύεται ο τρόπος ύπαρξης της χώρας. Το πόση και τι είδους Ελλάδα μπορεί να υπάρξει. Η απάντηση σε αυτό το ζήτημα δεν μπορεί να αναζητιέται σε εξωγενείς «εγγυήσεις».\n2) Το κεντρικό θέμα που προηγείται και καθορίζει τις απαντήσεις στο ερώτημα «Είμαστε μόνοι; – με ποιούς συμμάχους θα πάμε;» είναι η εσωτερική συγκρότηση, η επίγνωση ότι η κατοχύρωση της ύπαρξης της χώρας αρχίζει από αυτό το σημείο. Οι συμμαχίες αποκτούν νόημα στο βαθμό που η κοινωνία και η χώρα γίνεται υποκείμενο αφήνοντας τη θέση του δεδομένου αντικειμένου στις διεθνείς σχέσεις.\nΕπίσης το «είμαστε μόνοι;» έχει τη διάσταση της συνειδητοποίησης της κοινής ιστορικής μοίρας Ελλάδας, Κύπρου. Διάσταση που βαρύνει στις σημερινές συνθήκες.\n3) Η αντιμετώπιση της τουρκικής απειλής έχει γίνει σήμερα η αποφασιστική, η κύρια πλευρά στο περίπλοκο πρόβλημα της ανεξαρτησίας, και της κυριαρχίας του λαού και της χώρας. Κάθε άλλο παρά έχουν εκλείψει οι άλλες πλευρές. Κύρια πλευρά όμως σημαίνει ότι αυτή αρθρώνει και χρωματίζει τις άλλες και δεν χωρούν υπεκφυγές ως προς αυτό.\n4) Τέλος μία σοβαρή στάση δεν μπορεί παρά να ξεκινάει βασιζόμενη σε αυτά που έχουμε και σε αυτά που μπορούμε. Δεν μπορεί να υπεκφεύγει με κάθε λογής υποκειμενισμούς προϋποθέτοντας ανύπαρκτες συνθήκες. Αυτό όμως είναι ζήτημα που αξίζει να το εξετάσουμε ξεχωριστά.\nΨηφιακός καλπασμός προς έναν πανεποπτικό Λεβιάθαν\nΚρίσιμες πλευρές της ενεργειακής κρίσης που έρχεται\nΜε αφορμή τον πρόσφατο ανασχηματισμό\nΤι πρέπει και μπορούμε να κάνουμε;


20 Νοεμβρίου 2019 - 14:37\nΤο θέμα απασχόλησε για δεύτερη φορά την Κοινοβουλευτική Επιτροπή Θεσμών σε κλειστή συνεδρίαση, παρουσία των Υπουργών Άμυνας, Εσωτερικών, Δικαιοσύνης, Εργασίας, του Διοικητή της ΚΥΠ, εκπροσώπου της Αστυνομίας, του Γενικού Διευθυντή του ΥΠΕΞ, του προϊστάμενου της υπηρεσίας ασύλου και εκπροσώπων της αντιπροσωπείας της Κομισιόν στην Κύπρο.\nΟ Υπουργός Εσωτερικών Κωνσταντίνος Πετρίδης σε δηλώσεις μετά τη συνεδρίαση αναφέρθηκε σε εκκολαπτόμενη κρίση που λαμβάνει διαστάσεις, αν δεν αντιμετωπιστεί. Το ζήτημα, είπε, είναι καυτό και απασχολεί την Κύπρο ως χώρα πρώτης γραμμής, η οποία επωμίζεται μεγάλο βάρος λόγω και της ανωμαλίας της κατοχής.\nΑνέφερε ότι εύκολες λύσεις δεν υπάρχουν, αλλά όλα τα εμπλεκόμενα Υπουργεία και υπηρεσίες λαμβάνουν μέτρα για αποτελεσματικότερη αντιμετώπιση της κατάστασης. Ο ΥΠΕΣ τόνισε ότι μόνη της η Κύπρος δεν μπορεί να αντιμετωπίσει την κατάσταση και πλέον δεν προσδοκάει σε ευρωπαϊκή αλληλεγγύη, αλλά την αιτείται και τη διεκδικεί.\nΟ κ. Πετρίδης αναφέρθηκε στην μη επίτευξης συμφωνίας για αναθεώρηση του Κανονισμού του Δουβλίνου για ισομερή διαχείριση των βαρών στα κράτη μέλη, στην ανάγκη για αναθεώρηση συμφωνιών με τρίτες χώρες και στην ανάγκη για διασφάλιση συνθηκών ειρήνης στη Μέση Ανατολή.\nΟ Υπουργός ανέφερε ότι τα μέτρα που θα ανακοινωθούν το αμέσως επόμενο διάστημα, αφορούν την αλλαγή του κώδικα που διέπει τον κανονισμό της πράσινης γραμμής, καθώς και άλλα νομοσχέδια που επεξεργάζεται το ΥΠΕΞ για περιορισμό του φαινομένου κατάχρησης της ανωμαλίας που δημιουργεί η κατοχή και οδηγεί στην εισροή παράτυπων υπηκόων τρίτων χωρών. Τόνισε όμως για άλλη μια φορά την ανάγκη μιας πιο ολιστικής ευρωπαϊκής πολιτικής, που θα αντιμετωπίσει την κατάσταση.\nΑπαντώντας σε ερώτηση είπε ότι οι αριθμοί μιλάνε από μόνοι τους και στη συνεδρίαση η κατάσταση αποτυπώθηκε με γεγονότα και αριθμούς και εκεί οι βουλευτές, όπως είπε, αναγνώρισαν το αυτονόητο.\nΗ κατάσταση, συνέχισε, εξελίσσεται με τέτοιο τρόπο που δεν μπορεί μόνη της η Κύπρος να τη διαχειριστεί.\nΟ Υπουργός είπε παράλληλα ότι τεράστια πρόκληση αντιμετωπίζει και το σύστημα κοινωνικής ευημερίας και ότι θα χρειαστούν πολλαπλάσιοι πόροι για να γίνει η κατάσταση διαχειρίσιμη. Σκοπεύουμε, τόνισε, να λύσουμε το πρόβλημα, πάντα στο πλαίσιο της νομιμότητας.\nO Πρόεδρος της Επιτροπής Θεσμών, βουλευτής του ΔΗΣΥ Ζαχαρίας Ζαχαρίου δήλωσε ότι στη συνεδρίαση έγινε ανάλυση των κινδύνων και διαφάνηκε ότι οι μεταναστευτικές ροές υπερβαίνουν σε αριθμούς τις δυνατότητές μας. Ανέφερε ότι αφετηρία των προβλημάτων είναι η Τουρκία, καθώς αυτοί οι μετανάστες έρχονται από εκεί και μέσω κατεχομένων μπαίνουν στην Κυπριακή Δημοκρατία.\nΈγινε, είπε, διάγνωση του προβλήματος και εξετάστηκε σε μεγάλο βαθμό από πού έρχονται αυτοί οι μετανάστες, πώς έρχονται και πού διαμένουν, οι γκετοποιήσεις που ίσως οδηγούν σε εξάρσεις εγκληματικότητας και άλλα. Σύμφωνα με τον κ. Ζαχαρίου, όλα τα Υπουργεία έχουν καταλήξει σε κοινές δράσεις για αντιμετώπιση της κατάστασης και στα νομοσχέδια για τον κώδικα που διέπει τον κανονισμό της πράσινης γραμμής, άλλα δύο ν/σ που επεξεργάζεται το ΥΠΕΞ και το ν/σ για ενίσχυση των δικαστών από 3 σε 5 που σύντομα οδηγείται στην Ολομέλεια. Αναφέρθηκε ακόμη στην ανάγκη η ευρωπαϊκή αλληλεγγύη επιτέλους να διαφανεί στην πράξη.\nΟ βουλευτής του ΑΚΕΛ Ανδρέας Πασιουρτίδης είπε ότι έγινε μια εκτενής ανάλυση από τον ΥΠΕΣ και άλλα Υπουργεία και πρόσθεσε ότι το θέμα είναι πολυεπίπεδο. Είπε ότι πρέπει να είμαστε προσεκτικοί στην αντιμετώπισή του καθώς ναι μεν το σύστημα πολιτικού ασύλου τυγχάνει εκμετάλλευσης, αλλά αυτό δεν σημαίνει ότι δεν υπάρχουν και άτομα που κινδυνεύουν. Είπε ακόμη ότι δεν πρέπει τα μέτρα που θα ληφθούν να οδηγούν σε ξενοφοβία και ρατσισμό.\nΟ κ. Πασιουρτίδης είπε πως η αλληλεγγύη στην ΕΕ φαίνεται ότι μόνο στη θεωρία ισχύει και ότι στην πράξη δεν υπάρχει ισορροπία των μεταναστευικών ροών μεταξύ των κρατών μελών.\nΟ βουλευτής του ΔΗΚΟ Παύλος Μυλωνάς ανέφερε ότι από τα στοιχεία που κατατέθηκαν σήμερα στην Επιτροπή Θεσμών η κατάσταση μπορεί να χαρακτηριστεί από οριακή ως δραματική.\nΑνέφερε πως η κυβέρνηση προτίθεται να λάβει μέτρα, τα οποία είναι προς την ορθή κατεύθυνση και το ΔΗΚΟ θα τα στηρίξει. Πρόσθεσε ότι από τα στοιχεία που βλέπουν το φως της δημοσιότητας αλλά και από στοιχεία που κατατέθηκαν στην Επιτροπή, το πρόβλημα ακουμπά τα όρια των σοβαρών κινδύνων, εθνικών, κοινωνικών, υγείας αλλά και οικονομικών. Σύμφωνα με τον κ. Μυλωνά, το πρόβλημα είναι ανεξέλεγκτο ειδικά όσον αφορά τη γραμμή αντιπαράταξης όπου γίνονται σοβαρή εμπορεία ανθρώπων, ειδικά δια θαλάσσης, από την Τουρκία.\nΕκ μέρους της ΕΔΕΚ η Έλενα Λυμπουρή είπε ότι οι διαστάσεις του μεταναστευτικού είναι σοβαρές και θα πρέπει οι κρατικές υπηρεσίες να εντατικοποιήσουν τους ελέγχους στα σημεία εισόδου γιατί πλέον δεν μιλάμε για προσφυγικές ροές αλλά μεταναστευτικές που εντάσσονται σε ένα σχεδιασμό της Τουρκίας για αλλαγή του δημογραφικού χαρακτήρα. Αναφέρθηκε επίσης στην ανάγκη για επιμερισμό των ροών αυτών από όλα τα κράτη μέλη της ΕΕ.\nΟ βουλευτής των Οικολόγων Γιώργος Περδίκης είπε ότι έγινε ανάλυση της κατάστασης και των κινδύνων τους οποίους ο ΥΠΕΣ ενέταξε σε οκτώ κατηγορίες. Αναφέρθηκε σε ζοφερή εικόνα σε σχέση με ροές ειδικά των αιτητών ασύλου και συμπληρωματικής προστασίας λέγοντας ότι οι αριθμοί τα τελευταία χρόνια έχουν εκτοξευτεί και η άνοδος ήταν αστραπιαία. Σύμφωνα με τον κ. Περδίκη, η απάντηση στο πρόβλημα είναι πολυεπίπεδη και ότι ο ΥΠΕΣ σημείωσε πως πρέπει η ΕΕ να εφαρμόσει πιο αποτελεσματικές πολιτικές για ολιστική αντιμετώπιση.\nΣημείωσε επίσης πως ο Κανονισμός του Δουβλίνου έτυχε υπόσκαψης λόγω των εθνικιστών συμπεριφορών κάποιων κυβερνήσεων εντός ΕΕ και ότι εμείς ως Κύπρος δεν πρέπει να αντιγράψουμε τέτοιες συμπεριφορές γιατί έτσι ροκανίζουμε το κλαδί στο οποίο καθόμαστε, κάτι που και ο ίδιος ο ΥΠΕΣ, όπως είπε, τόνισε στη συνεδρίαση.\nΟ βουλευτής του ΕΛΑΜ Χρίστος Χρίστου είπε ότι το κόμμα του προειδοποίησε για το ζήτημα και τις διαστάσεις του που απειλούν τον κοινωνικό ιστό της Κυπριακής Δημοκρατίας, την υγεία, την ασφάλεια και την οικονομία μας.\nΣήμερα, είπε, αρκετά κόμματα άλλαξαν άποψη και αντιλήφθηκαν τα πραγματικά προβλήματα από την παράνομη μετανάστευση και τους αιτητές πολιτικού ασύλου.\nΈφτασε η ώρα, είπε ο κ. Χρίστου, να παρθούν ουσιαστικά μέτρα για περιορισμό και αντιμετώπιση του προβλήματος και πρέπει και η Κυπριακή Δημοκρατία να προωθεί συνεχώς το αίτημα για πραγματική αλληλεγγύη από την ΕΕ. Ο Πρόεδρος του ΕΛΑΜ κάλεσε το Υπουργείο Δικαιοσύνης να λάβει μέτρα ώστε οι πολίτες να απολαμβάνουν, όπως είπε, το βασικό αγαθό της ασφάλειας. Μίλησε ακόμη για γκετοποίηση περιοχών και αύξηση της εγκληματικότητας αλλά και για θέματα δημόσιας υγείας για τα οποία το κόμμα του θα θέσει ζήτημα περαιτέρω εξέτασης.


Dealtown - 6.5€ Για Ένα (1) Κούρεμα Ανδρικό Ή Παιδικό, Από Το Hair & Nails Στο Χαλάνδρι. Για Όμορφα Και Περιποιημένα Μαλλιά!! - Όλα Τα Deals, Προσφορές, Κουπόνια\nΓια να το αγοράσεις με έκπτωση 35% στην τιμή των €6,50 θα ανακατευθυνθείς στη σελίδα του deal site Dealtown! Όλες οι προσφορές τα deals και κουπόνια από το deal site Dealtown στην καλυτερη τιμή μόνο εδώ!\nΔυνατότητα εξαργύρωσης προσφοράς άμεσα με την αγορά του κουπονιού και έως τις 30/11/2020. Η προσφορά ισχύει από Δευτέρα έως και Σάββατο. Εξαιρούνται οι επίσημες αργίες. Το κάθε κουπόνι ισχύει για 1 άτομο και αφορά συγκεκριμένα: ~ Ένα (1) κούρεμα ανδρικό ή παιδικό. Σημαντικό!! Πριν την πραγματοποίηση του κουρέματος θα πρέπει η πελάτες να προσέρχονται στο κομμωτήριο λουσμένοι. Κάθε χρήστης μπορεί να αγοράσει απεριόριστα κουπόνια για ατομική χρήση και υπό μορφή δώρου. Απαιτείται τηλεφωνική επικοινωνία 2 ημέρες νωρίτερα. Για ακύρωση ή αλλαγή ραντεβού απαιτείται τηλεφωνική επικοινωνία τουλάχιστον 1 ημέρα πριν. Τα ραντεβού κλείνονται πάντα με βάση την διαθεσιμότητα. Τα κουπόνια είναι απαραίτητο να εκτυπωθούν και να προσκομιστούν σε έντυπη μορφή.\nΔες περισσότερες λεπτομέρειες για 6.5€ για ένα (1) κούρεμα ανδρικό ή παιδικό, από το Hair & Nails στο Χαλάνδρι. Για όμορ… και τους τρόπους πληρωμής για να το αγοράσεις στην ιστοσελίδα του dealsite Dealtown!\nΌλες οι προσφορές, deals, κουπόνια με εκπτώσεις έως 90% μόνο εδώ! Εδώ θα βρεις όλες τις προσφορές και τα deals από το deal site Dealtown στην καλυτερη τιμή! Αυτή η προσφορά έχει έκπτωση 35%! Για να δεις περισσότερες λεπτομέρειες και να το αγοράσεις στην τιμή των €6,50 θα μεταβείς στη σελίδα του deal site Dealtown!\nΗ προσφορα που βλεπεις ανηκει στην κατηγορια Μαλλιά και στην ενοτητα με λεξη κλειδι Κουρεμα Deal για την πολη Αθήνα και πιο συγκεκριμενα στην περιοχη Χαλάνδρι . Οι συμμετοχες που εχει μεχρι τωρα ειναι 18 . Πατωντας στο κοκκινο κουμπι -ΔΕΣ ΤΗΝ ΠΡΟΣΦΟΡΑ- μπορεις να το αγορασεις απο την ιστοσελιδα Dealtown\n8€ Ανδρικό Κούρεμα & Λούσιμο & Styling Μαλλιών από το μοντέρνο κομμωτήριο Mr & Mrs Sam στο Αιγάλεω. Ολοκλ ...\nΒρισκεστε εδω: Αρχικη » Προσφορες » DEALS » Μαλλιά » 6.5€ για ένα (1) κούρεμα ανδρικό ή παιδικό, από το Hair & Nails στο Χαλάνδρι. Για όμορφα και περιποιημένα μαλλιά!!


Ιδού το νέο Ασφαλιστικό - Paraskhnio.gr\n03/04/2020 2:40 μμ\n20/01/2020 8:01 πμ\nΥψηλότερες συντάξεις για παλαιούς ασφαλισμένους με πολλά έτη ασφάλισης, μικρότερες συντάξεις για όσους βγαίνουν με λίγα και ελεύθερη επιλογή κλάσης από τους ελεύθερους επαγγελματίες περιλαμβάνονται, μεταξύ άλλων, στο νέο ασφαλιστικό πλαίσιο που επιφέρει θεαματικές ανακατατάξεις σε σχέση με το ισχύον σύστημα.\nΤο νομοσχέδιο αναμένεται να ψηφιστεί στο τέλος του μηνός, αφού ολοκληρωθεί η δημόσια διαβούλευση. Η υλοποίηση του νέου πλαισίου θα έχει εκατοντάδες χιλιάδες ωφελημένους, χιλιάδες… αιφνιδιασμένους αλλά και πολλούς προβληματισμένους κυρίως σε ό,τι αφορά τις προϋποθέσεις για την απονομή μιας αξιοπρεπούς σύνταξης. Σύμφωνα με τα νέα δεδομένα, για πολλές χιλιάδες συνταξιούχους θα προκύψουν αυξήσεις της κύριας σύνταξης από €20 έως €181 και της επικουρικής από €5 έως €196.\nΑναλυτικά, οι ωφελημένοι του νέου συστήματος θα είναι οι εξής:\n1. Ασφαλισμένοι που θα καταθέσουν τα χαρτιά τους για συνταξιοδότηση μετά την ψήφιση του σχετικού νόμου και έχουν πάνω από 30 έτη ασφάλισης. Το «κλειδί» για την περίπτωσή τους είναι τα νέα ποσοστά αναπλήρωσης και το σημαντικό bonus που θα δίνεται για όσους έχουν πάνω από 30 έτη και κυρίως πάνω από 40 έτη ασφάλισης.\n2. Όλοι οι συνταξιούχοι που βγήκαν από την αγορά εργασίας μετά την εφαρμογή του νόμου Κατρούγκαλου, οι οποίοι θα δουν μόνο αυξήσεις στις συντάξεις τους.\n3. Οι… ριγμένοι του νόμου Κατρούγκαλου που είχαν άθροισμα κύριας και επικουρικής σύνταξης άνω των €1.300 και πρέπει να πάρουν υψηλότερα ποσά, και μάλιστα αναδρομικά από την 01/10/2010, καθώς μετά τον επανυπολογισμό της σύνταξης «σβήνεται» η θετική προσωπική διαφορά.\n4. Περίπου 1.500.000 επιχειρηματίες, ελεύθεροι επαγγελματίες και αγρότες δεν θα πληρώνουν πλέον εισφορές βάσει του τζίρου τους, ενώ θα έχουν ελεύθερη επιλογή ασφαλιστικών εισφορών σύμφωνα με τις σχετικές κατηγορίες που αναγράφονται στον πίνακα. Πάντως, η πρώτη υποχρεωτική κλάση για έναν νεοασφαλισμένο προβλέπει εισφορές €126 μηνιαίως.\n5. Χιλιάδες συνταξιούχοι των τραπεζών και των ΔΕΚΟ που έχουν μικρή «προσωπική διαφορά» μετά τον επανυπολογισμό της σύνταξης τους θα «σβηστεί» και το υπερβάλλον θα δοθεί ως αύξηση.\n6. Όσοι συνταξιούχοι εργάζονται ή πρόκειται να εργαστούν θα έχουν μείωση της σύνταξής τους κατά 30%, αντί για 60% που ισχύει έως σήμερα.\nΣημειώνεται ότι όσοι καταθέτουν τα χαρτιά συνταξιοδότησης από φέτος, σε ποσοστό 30% θα λαμβάνουν τα ποσά που δικαιούνται από τον πρώτο κιόλας μήνα, στο πλαίσιο της ψηφιακής σύνταξης και της αυτοματοποίησης των διαδικασιών. Το 2022 εκτιμάται ότι μόνο ένα πολύ μικρό ποσοστό αιτούντων θα ταλαιπωρείται για μερικούς μήνες στα ασφαλιστικά ταμεία. Επιπλέον, πρέπει να σημειωθεί ότι σχεδόν οι μισοί συνταξιούχοι τελούν εν αναμονή και της τελικής απόφασης του Συμβουλίου της Επικρατείας σε δυο-τρεις μήνες, από την οποία θα προκύψουν αναδρομικά έστω και κατά πολύ μικρότερα από τις αρχικές προσδοκίες.\nΟι… ριγμένοι και οι προβληματισμένοι\nΠαρά το γεγονός ότι οι περισσότεροι συνταξιούχοι θα δουν οφέλη άμεσα και έμμεσα στη σύνταξή τους, εντούτοις υπάρχουν και κατηγορίες οι οποίες δεν θα έχουν ανάλογη… τύχη, λόγω του νέου Ασφαλιστικού.\nΕιδικότερα, αυτοί που δεν θα τύχουν των ευεργετημάτων είναι οι εξής:\n1. Όσοι βγουν στη σύνταξη με λίγα έτη ασφάλισης μετά την ψήφιση του παρόντος νόμου.\n2. Συνταξιούχοι που μετά τον επανυπολογισμό της σύνταξής τους εξακολουθούν να παρουσιάζουν θετική «προσωπική διαφορά».\n3. Οι αλλοδαποί που δεν θα συμπληρώσουν το ελάχιστο πλαφόν ασφάλισης (πιθανότατα τα 20 έτη) δεν θα δικαιούνται σύνταξη.\nΞεχωριστή περίπτωση αποτελούν οι νεοεισερχόμενοι στην αγορά εργασίας, οι οποίοι πλέον θα γνωρίζουν πραγματικά τι θα δίνουν και τι θα παίρνουν. Αν κάποιος νεοεισερχόμενος μισθωτός έχει κάτω από 20 έτη ασφάλισης, τότε θα πάρει τα 2/3 της εθνικής σύνταξης και ένα πολύ μικρό μέρος της ανταποδοτικής και της επικουρικής. Στην ουσία θα μιλάμε για… επίδομα. Αντιθέτως, ένας με 40 έτη θα λάβει το 100% της εθνικής, το 100% της ανταποδοτικής και το μάξιμουμ της επικουρικής.\nΣτόχος του υπουργείου Εργασίας είναι να καταστήσει σαφές προς πάσα κατεύθυνση ότι η βιωσιμότητα του Ασφαλιστικού εξαρτάται από τα πολλά έτη εργασίας και την καταβολή των αντίστοιχων εισφορών. Δηλαδή, ό,τι πληρώνει κάποιος θα πάρει το αντίστοιχο ή όσο περισσότερο εργαστεί τόσο μεγαλύτερη σύνταξη θα λάβει. Τέλος, πρέπει να σημειωθεί ότι κάθε χρόνο θα ενεργοποιείται ένας μηχανισμός χρηματοδότησης που θα καλύπτεται από τον προϋπολογισμό και θα προβλέπει τη διάθεση ποσοστού 0,5% του ΑΕΠ σε συνταξιούχους. Φέτος, θα διανεμηθεί το ποσό των €971 εκατ. στο τέλος του έτους, από το οποίο μπορεί να καλυφθεί μέρος των αναδρομικών αλλά και να δοθεί ενίσχυση σε χαμηλοσυνταξιούχους.\n1. Ποσοστά αναπλήρωσης ανταποδοτικής σύνταξης\n26%-28% για 30 έτη\n38%-40% για 35 έτη\n50%-51% για 40 έτη εργασίας\n0,5%-1,0% για κάθε επιπλέον έτος άνω των 40 ετών\n2. Νέες ασφαλιστικές εισφορές ελεύθερων επαγγελματιών, επιχειρηματιών, αγροτών\n1η κατηγορία: €126 υποχρεωτικά για 5 έτη.\n2η κατηγορία: €210.\n3η κατηγορία: €252.\n4η κατηγορία: €302.\n5η κατηγορία: €363.\n6η κατηγορία: €435.\n7η κατηγορία: €566.\n3. Μείωση ποσού σύνταξης κατά 30% όταν υπάρχει και δεύτερη απασχόληση\nTagsασφαλιστικές εισφορές εφημερίδα Παρασκήνιο Λουκάς Γεωργιάδης Συντάξεις\nΑνανεώθηκε η θητεία του διοικητή της ΑΑΔΕ


Διδάγματα στις επιχειρήσεις από τον "Mr. Zara" - City Of Larnaka\nΔιδάγματα στις επιχειρήσεις από τον ...\nΔιδάγματα στις επιχειρήσεις από τον “Mr. Zara”\nΘα έχετε προσέξει πως οι άνθρωποι προτιμούν να εξυπηρετούνται σε εκείνα τα εστιατόρια και καφετερίες που τους φροντίζουν και τους κάνουν να αισθάνονται ξεχωριστοί\nΣε μια πρόσφατη πτήση εξωτερικού, έπεσε στα χέρια μου μια από τις σπάνιες συνεντεύξεις του πλουσιότερου ανθρώπου της Ευρώπης, του ταπεινής καταγωγής Ισπανού ιδιοκτήτη της αλυσίδας ένδυσης Zara. Πρόκειται για τον Αμάνσιο Ορτέγκα, του οποίου η περιουσία ξεκίνησε να δημιουργείται από το μηδέν για να καταλήξει σε αυτοκρατορία.\nΗ πρώτη δουλειά του Ορτέγκα ήταν ως κλητήρας σε κατάστημα ρούχων και το 1975 κατάφερε να ανοίξει με τη σύζυγό του το πρώτο κατάστημα Zara στην Ισπανία, με την εταιρεία σήμερα να παράγει ρούχα και αξεσουάρ αξίας 840 εκ. τον χρόνο, τα οποία διοχετεύει και πουλά σε 85 χώρες. Αυτό που κράτησα από τη συνέντευξη είναι τα ακριβή λόγια του “Mr. Zara” σε σχέση με το δικό του μυστικό επιτυχίας:\n“Για να πετύχεις, πρέπει να δίνεις στον πελάτη αυτό ακριβώς που θέλει, όσο πιο γρήγορα γίνεται”. Διαβάζοντάς το, κατάλαβα το προφανές: ότι δηλαδή η επιτυχία και η αποτυχία μιας επιχείρησης διαχωρίζονται από μια λεπτή γραμμή. Στην περίπτωση της Zara, η εταιρεία επενδύει τα χρήματά της στο να παράγει μοδάτα ρούχα σε ελάχιστο χρόνο και σε ποσά που να μπορεί η μεγαλύτερη μερίδα των αγοραστών να διαθέσει.\nΗ ερώτηση είναι, γιατί δε μπορεί ο κάθε οργανισμός να ακολουθήσει μια παρόμοια συνταγή επιτυχίας; Το ευκολότερο συμπέρασμα στο οποίο οδηγούμαστε είναι το ότι οι περισσότεροι οργανισμοί δίνουν στον πελάτη αυτό που οι ίδιοι πιστεύουν ότι ο πελάτης χρειάζεται, στην τιμή που αφήνει στους ίδιους επαρκείς απολαβές (γύρω στο 200% κέρδος) και στον ρυθμό που οι ίδιοι βολεύονται.\nΑυτό όμως τελικά φέρνει αντίθετο αποτέλεσμα και οδηγεί με μαθηματική ακρίβεια σε παταγώδη αποτυχία. Ο κάθε επιχειρηματίας, ο οποίος επενδύει ψυχή, χρόνο και χρήματα σε μια επιχείρηση, οφείλει να μπαίνει στη διαδικασία τού να ερευνά, να εντοπίζει και να καταλαβαίνει ποιος ουσιαστικά είναι ο πελάτης του (ηλικία, φύλο, οικονομική κατάσταση, μόρφωση κ.ά.), τι πραγματικά χρειάζεται, πόσα χρήματα είναι διατεθειμένος να ξοδέψει και τι τελικώς θα τον ικανοποιούσε, σε βαθμό που να τον δεσμεύσει μακροχρόνια με την επιχείρηση.\n“Αγοράζουν με την καρδιά τους”\n“Οι πελάτες αγοράζουν με την καρδιά τους”, λέει και ο Robin Sharma, παγκοσμίου φήμης συγγραφέας και γκουρού σε θέματα ηγεσίας. Όπως άλλωστε έχουν δείξει και πολλές συναφείς μελέτες, οι οργανισμοί σήμερα δεν ανταγωνίζονται πλέον για τα χρήματα των καταναλωτών, αλλά μάλλον για τα συναισθήματά τους, τα οποία τους οδηγούν σε δράση μόνο αφού ενεργοποιηθούν. Όπως είναι αναμενόμενο, τα συναισθήματα επηρεάζουν τη συμπεριφορά τους και κατ’ επέκτασιν τις αγοραστικές τους συνήθειες και εν τέλει επιλογές.\nΟ ρόλος της εξυπηρέτησης\nΘα έχετε προσέξει πως οι άνθρωποι προτιμούν να εξυπηρετούνται σε εκείνα τα εστιατόρια και καφετερίες που τους φροντίζουν και τους κάνουν να αισθάνονται ξεχωριστοί. Συνήθως επιλέγουν να ψωνίζουν από καταστήματα όπου ο πωλητής θυμάται το μικρό τους όνομα, τους καλημερίζει και τους λέει μια καλή κουβέντα. Επισκέπτονται κάθε πρωί την ίδια αλυσίδα αρτοποιίας όχι μόνο γιατί το ψωμί είναι πάντοτε φρέσκο, αλλά και επειδή η εξυπηρέτηση είναι φιλική και προσωπική. Διευθετούν κάθε χρόνο τις διακοπές τους στην ίδια περιοχή ή ξενοδοχειακή μονάδα διότι νιώθουν οικεία, σαν το σπίτι τους. Μπορεί τα πιο πάνω να ακούγονται δεδομένα και τετριμμένα, παρόλα αυτά οι περισσότερες επιχειρήσεις δεν το συνειδητοποιούν και αδυνατούν να το εφαρμόσουν στη στρατηγική τους.\nΘεμελιώστε “σχέση καρδιάς”\nΌταν βάζετε την καρδιά σας στη δουλειά σας και τη δουλειά σας στην καρδιά σας, τότε είναι που γίνονται τα θαύματα και αρχίζει η άνοδος. Η επιτυχία σε διάρκεια και αριθμούς έρχεται μόνο όταν αρχίσετε να φέρεστε στους πελάτες σας με σεβασμό και αγάπη, γνήσιο ενδιαφέρον και ανθρωπιά.\n“Να μπαίνετε στα παπούτσια τους”, όπως συχνά λέω. Αν διατηρείτε μιαν απλή σχέση επαφής και συμπάθειας με τους πελάτες σας, τότε είναι πολύ πιθανό να τους χάσετε σύντομα στα χέρια του επόμενου ανταγωνιστή σας, που θα τους φλερτάρει και θα τους κάνει να αισθανθούν ξεχωριστοί. Η διαφορά γίνεται όχι μόνο όταν γίνετε μέλος της ζωής τους, αλλά και της καρδιάς τους. Οι οργανισμοί που το έχουν αντιληφθεί αυτό και καταφέρνουν να αγγίξουν την καρδιά των πελατών τους, πετυχαίνουν να κερδίσουν φανατικούς πελάτες. Θα διαπιστώσετε πως θεμελιώνοντας μια ισχυρή “σχέση καρδιάς”, έχετε αυτόματα δεσμεύσει τον πελάτη σας όχι μόνο επιχειρηματικά αλλά και μακροχρόνια.


April 2016 - Euepixeirein\nΜου φτάνει που ξέρω να διαβάζω, γιατί έτσι μαθαίνω αυτά που δεν ξέρω, ενώ όταν γράφεις, γράφεις μόνο αυτά που ξέρεις ήδη. – Umberto Eco\nΤο Μήνυμα της ΗμέραςBy admin 23/04/2016\nΜου φτάνει που ξέρω να διαβάζω, γιατί έτσι μαθαίνω αυτά που δεν ξέρω,\nενώ όταν γράφεις, γράφεις μόνο αυτά που ξέρεις ήδη.\n”Ask yourself: Can i give more?” The answer is usually: ”Yes” – Paul Tergat\nΤο Μήνυμα της ΗμέραςBy admin 14/04/2016\n”Ask yourself: Can i give more?”\nThe answer is usually: ”Yes”\nΝα απολαμβάνετε την ημέρα, την κάθε στιγμή και να ΧΑ-ΜΟ-ΓΕ-ΛΑ-ΤΕ !!!\nΤο Μήνυμα της ΗμέραςBy admin 08/04/2016


ΜΕΛΙ "ΛΗΘΑΙΟΝ": ΤΟ 4ο ΠΑΓΚΡΗΤΙΟ ΣΥΝΕΔΡΙΟ ΜΕΛΙΣΣΟΚΟΜΙΑΣ.\nΣας ενημερώνουμε ότι ενόψει του φεστιβάλ μελιού (Κερνάμε Ελλάδα),που θα πραγματοποιηθεί στης 23-24-25/2/2018 στο εκθεσιακό κέντρο της Αγίας,θα πραγματοποιηθεί και το 4ο Παγκρητιο Συνέδριο Μελισσοκομίας.\nΗ τελευταία μέρα του συνεδρίου θα είναι αφιερωμένη στην ενημέρωση και καθοδήγηση του ΠΟΠ Κρήτης ,με ομιλητές από το υπουργείο Αγροτικής ανάπτυξης και διάφορους επιστήμονες.Η παρουσία σας πιστεύουμε ότι είναι αναγκαία για την σωστή ενημέρωση σας ,και θα μας τιμήσει.\nΓια την εγγραφή σας στον σύλλογο , θα μπορείτε να απευθύνεστε στο περίπτερο που θα κατέχει ο σύλλογος μας στο φεστιβάλ , ή στα παρακάτω τηλέφωνα\n1)Νικηφοράκης Ιωάννης 6973786747\n2)Βίγλης Θεόδωρος 6907830807\n3)Κοντουδάκης Μιχαήλ 6946571716\nΟλυμπιακός: Συγκλονίζει η μαρτυρία του Ποντένσε. «Ήταν ζώνη πολέμου – Φοβήθηκα για την ζωή μου»


Χαρισματικά παιδιά: διασημότητες ή παιδιά στο περιθώριο; - Ο Δρόμος για την Θεραπεία\nΦανταστείτε τον εαυτό σας σε έναν μικρό λόφο ενώ είσαστε ένας δεινός σκιέρ. Πόσο βαρετό θα ήταν να έπρεπε να λύσετε ένα σταυρόλεξο για παιδιά τρίτης δημοτικού ή να ρίξετε βελάκια σε έναν στόχο στο μισό μέτρο;\nΚάπως έτσι νιώθει και ένα χαρισματικό παιδί σε μία συνηθισμένη τάξη όπου όλοι ο μαθητές αναμένονται να δουλεύουν στο ίδιο επίπεδο: Οι εργασίες του φαίνονται πολύ εύκολες ή « όλο τα ίδια και τα ίδια».\nΠεριέργεια-Πρωτοβουλία-Φαντασία-Πρωτοτυπία-Δημιουργικότητα-Αφοσίωση-Αγάπη για μάθηση.. μερικές από τις ικανότητες που εκδηλώνουν 2% του παιδικού πληθυσμού (τα περισσότερα αγόρια), σε βαθμό πολύ μεγαλύτερο από τα παιδιά της ηλικίας τους.\nΓέννηση έως 4 μηνών\nΒλεμματική επαφή αμέσως μετά τη γέννηση, ακόμα και την ώρα που θηλάζει/πίνει γάλα από το μπιμπερό.\nΔεν θέλει να καθίσει στο βρεφικό κάθισμα.\nΘέλει πάντα κάποιον στο δωμάτιο να ασχολείται μαζί του/της.\nΌλοι σχολιάζουν πόσο ζωηρό βλέμμα έχει και πώς είναι διαρκώς σε εγρήγορση.\nΣπάνια βάζει τα παιχνίδια στο στόμα.\nΠαίζει με κάποιο σκοπό, όχι απλά πετώντας τα παιχνίδια δεξιά και αριστερά.\nΠροσέχει τι συμβαίνει όταν παρακολουθεί τηλεόραση.\nΠαίζει παιχνίδια όπως κουκουτσά ή χαρωπά τα δυο μου χέρια τα χτυπώ.\nΓνέφει για, λέει μαμά, μπαμπά, γεια.\nΑκολουθεί οδηγίες, δεν του ξεφεύγει τίποτα, ξέρει απέξω όλη τη ρουτίνα των καθημερινών δραστηριοτήτων του.\nΔείχνει ανταγωνιστικότητα, νευριάζει όταν δεν γίνεται το δικό του.\nΜεγάλη διάρκεια προσοχής σε κάτι (όχι στην τηλεόραση).\nΔείχνει ενδιαφέρον στα γράμματα, τους αριθμούς, τις λέξεις.\nΠολύ ανεπτυγμένη λεπτή κινητικότητα και οπτικοκινητικός συντονισμός.\nΠαίζει με παιχνίδια και παζλ που απευθύνονται σε μεγαλύτερα παιδιά.\nΔεν τρώει ούτε σκίζει βιβλία.\nΠροσπαθεί σκληρά αρέσει στους άλλους και πληγώνεται εύκολα.\nΜιλά καθαρά και καταλαβαίνει όσα λένε οι άλλοι.\nΞέρει πολλά γράμματα, αριθμούς και χρώματα, χωρίς να επιμένουν να του τα μάθουν οι γονείς του.\nΘέλει να τα κάνει όλα με τον δικό του τρόπο και δεν παρατείται από την προσπάθεια.\nΔεν αποσπάται εύκολα η προσοχή του, οι προσπάθειες απόσπασης προσοχής όταν θέλουμε να το αποτρέψουμε από μία ανεπιθύμητη συμπεριφορά δεν έχουν αποτέλεσμα.\nΜπορεί να τραγουδήσει μαζί σας ένα τραγούδι, ξέρει όλα τα λόγια και τη μελωδία.\nΈχει χιούμορ που εντυπωσιάζει.\nΠαρότι πολύ δραστήριος, οι δραστηριότητες του έχουν σκοπό.\nΕνδιαφέρεται για μηχανήματα και συσκευές με πολύπλοκη λειτουργία, όπως το CD player και ο Η/Υ και μπορεί να τα χειριστεί σωστά.\nΤου αρέσει να ηγείται στην παρέες και γρήγορα χάνει το ενδιαφέρον του για τα παιδιά που δεν μπορούν να τον ακολουθήσουν στο παιχνίδι.\nΕίναι καλός στη ζωγραφική.\nΜπορεί να φτιάξει πύργο με περισσότερους από 8 κύβους.\nΑναγνωρίζει βασικά σχήματα στο περιβάλλον.\nΔιακρίνει ομορφιές στη φύση γύρω του.\nΔίνει προσοχή στα συναισθήματα των άλλων.\nΠρέπει να ξέρει τον λόγο για τον οποίο πρέπει να πειθαρχήσει σε κάτι.\nΔείχνει εξαιρετική προσοχή σε προγράμματα τηλεόρασης ή σε DVD.\nΔείχνει πολύ μεγάλο ενδιαφέρον για γράμματα και αριθμούς.\nΚαταλαβαίνει πότε κάνετε λάθος, θυμάται μια υπόσχεση που του δώσατε.\nΕύκολα στενοχωριέται και θυμώνει όταν δεν καταφέρνει κάτι, τελειομανής.\nΆνθρωποι εκτός της οικογένειας σας αρχίζουν να σχολιάζουν πόσο έξυπνος είναι.\nΔεν του αρέσει να παίζει με συνομήλικά του παιδιά, προτιμά ενήλικες ή μεγαλύτερα παιδιά, αλλά είναι ακόμα ανώριμος συναισθηματικά.\nΈχει ξεσπάσματα οργής όταν τον/ την εμποδίζουν να φέρει εις πέρας κάτι που προσπαθεί να ολοκληρώσει με τον δικό του/της τρόπο.\nΜπορεί να παίξει με παιχνίδια και παζλ που απευθύνονται σε παιδιά με τα διπλά χρόνια ηλικίας.\nΣημάδια πρώιμης ικανότητας ανάγνωσης, πχ ξεχωρίζει τα σήματα οδικής κυκλοφορίας, τα λογότυπα πολλών καταστημάτων, διαβάζει ονόματα τυπωμένα.\nΕξοργίζεται όταν οι ενήλικες δεν τον καταλαβαίνουν ή δεν ακολουθούν τους δικούς του κανόνες.\nΑυξημένο ενδιαφέρον για τα βιβλία ειδικά για όσα του δίνουν απαντήσεις στα ερωτήματα του.\nΤου αρέσει να υπερασπίζεται τις πράξεις του με επιχειρήματα.\nΜπορεί να κάνει πολλά πράγματα στον Η/Υ.\nΜπορεί να φοβάται όσα δεν καταλαβαίνει, ανησυχεί για το μέλλον, αγχώνεται.\nΔείχνει ενδιαφέρον για τα πώς και τα γιατί και ακούει με περισσότερη προσοχή από ότι οι συνομήλικοί του.\nΤου αρέσει η στρατηγική και οι κανόνες και δυσανασχετεί με τα άλλα παιδιά που δεν τους καταλαβαίνουν.\nΧειρίζεται έξυπνα ανθρώπους και καταστάσεις.\nΤελειομανής, επιμένει στο να βελτιώσει στο μέγιστο τις ικανότητές του.\nΤα περισσότερα χαρισματικά παιδιά αρχίζουν να διαβάζουν βιβλία πριν γίνουν 5 χρόνων.\nΔείχνουν ενδιαφέρον αλλά και άγχος για καταστάσεις που απασχολούν τους ενήλικες, όπως πχ η είδηση μιας φυσικής καταστροφής.\nΕίναι προικισμένα με εξαιρετικές αριθμητικές ικανότητες και μαθηματικό συλλογισμό.\nΜπορεί να αρχίσουν να αναρωτιούνται για το νόημα της ζωής, για την δική τους αξία κτλ.\nΕκτεταμένο λεξιλόγιο, απίστευτη μνήμη για γεγονότα και πληροφορίες.\nΑυξανόμενη ευκολία στον χειρισμό Η/Υ, ηλεκτρινικών παιχνιδιών κτλ.\nΕμφανής αφαιρετική σκέψη, τους αρέσουν οι έννοιες και οι θεωρίες.\nΈχουν μεγάλη ανάγκη να συζητούν με τους άλλους (και με παιδιά, όχι μόνο με ενήλικες) για πράγματα που τους γοητεύουν.\nΣε όλες τις περιπτώσεις, η εκτίμηση της ψυχοκινητικής και κοινωνικής ανάπτυξης του παιδιού από έμπειρο Παιδίατρο - Αναπτυξιολόγο θα καταδείξει τα υψηλά επίπεδα απόδοσης και επιτυχίας σε όλους τους τομείς. Η αξιολόγηση ενός παιδιού από την ηλικία των 4 χρόνων μπορεί να δώσει αρκετές πληροφορίες στον ειδικό για περαιτέρω καθοδήγηση της οικογένειας και παρακολούθηση του παιδιού. Οι ηλικίες όμως των 7 με 8 χρόνων είναι οι ιδανικές για μία ακριβή διάγνωση και πιο εμπεριστατωμένη καθοδήγηση. Δυστυχώς στην ηλικία των 10 ή και μεγαλύτερη, πολλά από αυτά τα παιδιά έχουν εκτεθεί σε ένα ακατάλληλο και βαρετό για εκείνα εκπαιδευτικό περιβάλλον, χάνοντας τον ενδιαφέρον τους για μάθηση και κοινωνική επαφή και καταξίωση.\nΟ ειδικός Παιδίατρος - Αναπτυξιολόγος είναι επίσης σε θέση να διακρίνει αν το παιδί σας είναι χαρισματικό, δηλαδή διαθέτει εξαιρετικές ικανότητες ταυτόχρονα σε πολλούς γνωστικούς τομείς, ευφυές, δηλαδή παρουσιάζει εξαιρετικά υψηλές αποδόσεις σε κάποιες γνωστικές δοκιμασίες αλλά αποδίδει φυσιολογικά ή και ακόμα με δυσκολίες σε άλλους αναπτυξιακούς τομείς, ή ταλαντούχο, δηλαδή έχει εξαιρετικές ικανότητες σε ένα μόνο ειδικό τομέα της επιστήμης ή της τέχνης π.χ., τη μουσική, ή μόνο στα μαθηματικά.\nΒέβαια, το εκπαιδευτικό μέτρο τη επιτάχυνσης (το να «πηδάς» μια τάξη) δεν είναι πάντα εύκολο, ούτε είναι πάντα η κατάλληλη λύση, γιατί και στις μεγαλύτερες εκείνες τάξεις χρησιμοποιείται το ίδιο εκπαιδευτικό σύστημα\nΕξάλλου, αν για παράδειγμα το παιδί είναι μικρόσωμο και κοινωνικά δεν έχει την ίδια ωριμότητα με τα παιδιά της μεγαλύτερη τάξης, ίσως μια τέτοια μετακίνηση να του δημιουργήσει πολλά προβλήματα.\nΠερισσότερα σε αυτή την κατηγορία: « Το παιδί με κοντό ανάστημα: δυνατότητες παρέμβασης και προοπτικές υπό το πρίσμα των νεότερων δεδομένων\tΗ Σιδηροπενική Αναιμία στα παιδιά »